text:
ORANJESTAD – Un di e sospechosonan cu a presenta dilanti mesa berde awe diaranson pa e caso penal Avestruz tabata comerciante P. Susebeek (64). E tambe, mescos cu e otro comerciante C.Harms cu a presenta, tabata sospecha di soborno activo di e actual parlamentario y antes minister Benny Sevinger, cu ta e sospechoso principal den e caso. Susebeek lo a paga placa na Sevinger, a cambio di fabor pa tratamento preferencial y tereno erfpacht. Contrario na Harms, Susebeek a nenga di contesta preguntanan di hues, indicando cu e la contesta tur cos caba durante su interogacion. Hues e ora a opta pa cuestiona Sevinger riba e relacion aki y wak con leu nan ta yega. Susebeek a sinta un luna den detencion preventivo.
E INTEROGACION
Pa cuminsa, a establece e relacion entre Sevinger y Susebeek, y unda cu hopi liher, a bin sali na cla cu nan ta hopi bon amigo di otro, y unda cu Sevinger a hasta declara cu e ta considere su ruman. “Nos ta core hopi bicicleta hunto” Sevinger a bisa, cu Susebeek a confirma tambe despues indicando cu nan ta topa otro hopi. E prome sospecho tabata ora cu hues a cuestiona Susebeek su envolvimento cu e trahamento y remodelacion di e caso di Sevinger. Segun Sevinger, e tabata pidi Susebeek pa conseho (Susebeek tabata trahado di DOW y ter beschikking di Sevinger tempo cu e tabata minister:Red), y tambe ora di busca material y presupuesto, e tabata duna Susebeek placa pa e ‘take care di esey’. Hues a puntra Sevinger, pakico no paga y haci esaki e mes, enves di laga Susebeek haci esaki, Sevinger a contesta cu e tabata minister 24/7 pues hopi ocupa y no tabatin tempo. Hues a puntra e ora si tabatin prueba di pagonan haci na Susebeek pa e trabounan ey, riba cual Sevinger a responde cu e tabata haya e recibonan di Susebeek pa loke cu a wordo cumpra. Pero no tabatin recibo (kwitantie) cu Sevinger tabata duna Susebeek e placa.
PREFERENCIA
Tanto hues como OM a puntra Sevinger si e relacion aki a pone cu Susebeek tabata haya trato preferencial pa cu fabornan y tereno, Sevinger a sigura cu no. “Esey no ta cuadra! Tur hende tabata haya e mesun trato!” Sevinger a sigura un biaha mas. Y esey tabata conta tambe pa su bon amigo Susebeek. Hues a puntra Sevinger si Susebeek a haya opcion pa tereno erfpacht, riba cual Sevinger a confirma, pero no cu ta tereno preferencial manera cu e ta wordo tilda di dje. Berdad cu e la haya tres tereno, pero e localidad nan no ta mucho bon y mayoria di e terenonan no tin nada poni ariba. E acusacion tabata cu door di e relacion y e pagonan haci, Sevinger lo a duna Susebeek terenonan special ubica riba lugarnan lucrative. Sevinger a contra aresta esaki. :”Coi kens!” Sevinger a sigura e hues y e fiscal.
TERENO APROBA CU URGENCIA
Hues tambe a cuestiona un documento cu Sevinger lo a firma cu tabata para ‘SPOED’, osea URGENCIA, pa Susebeek. Sevinger a splica aki cu ta trata di su consehero Every, (cu tambe ta un sospechoso den e caso aki:red) cu a pone SPOED riba e carta y manda pa Sevinger firma. Pues no ta Sevinger a pone SPOED. Di otro banda, segun Sevinger, e por compronde e necesidad si pasobra tabata trata di un tereno cu tabatin masha tempo ta den proceso.
ORANJESTAD - Awe Corte den prome instancia a condena e agentenan policial D. y De M. pa un castigo condicional relaciona cu malversacion na pia di trabao y maluso di autoridad. De M. a wordo condena ademas pa violacion di secrecia di trabao. Huez a declara tur dos liber di tuma soborno.
MEXICO CITY — Un avion Mexicano rumbo pa Aruba a wordo tira abou pa militarnan Venezolano diaranson, despues cu nan a drenta espacio aereo Venezolano. Asina e portal Rivera Maya News di Mexico a raporta. Segun e portal, e incidente a keda raporta pa GJ. Domingo Hernández Lárez, di armada nacional bolivarianos (FANB), riba su cuenta di twitter. Segun Hernández Lárez, e avion tipo Sabreliner registra XB-RXG di Mexico pa aeropuerto Reina Beatrix, a cambia rumbo y a drenta espacio aereo Venezolano di un forma illegal y a keda ‘desactiva’ pa e sistema di defensa riba un pista clandestino den estad di Zulia. A compronde cu ta e di 31 avion cu ta wordo derumba desde 2012.
ORANJESTAD – E conocido hotelero y desaroyado di proyecto hotelero argentino Alfredo .L (propietario di edificio di Holiday Inn Hotel na Aruba e.o) lo a haya ayudo di e tempo ey minister Benny Sevinger a cambio di pagonan cuantioso haci na e mandatario. Asina hues den D. a confronta parlamentario Sevinger cune durante e tratamento di e caso penal Avestruz diaranson mainta. Un di e proyectonan cu e desaroyado di hotel tabatin interes pa desaroya, ta via Pristine Estates, cu mester a desaroya un hotel na Palm Beach.
ORANJESTAD – Awe diaranson mainta, hues a confronta sospechoso principal pa e caso penal Avestruz, e parlamentaro Benny Sevinger. Rapidamente, scuchando e forma facil con Sevinger tabata anda cu peticion y posibel aprobacion di tereno, a yama Sevinger un ‘stempel machin’. “Bo ta un tipo di stemple machine” hues a bisa Sevinger, riba cual Sevinger a responde rapidamente ‘Ja!”. Pero su tras, Sevinger su argumento ta cu e no tabata bisa no na ningun peticion, pa evita cu e ta wordo acusa di hunga favoritismo politico.
ORANJESTAD – Awe diaranson mainta ora cu e caso penal Avestruz a inicia cu sospechoso principal parlamentario Benny Sevinger riba e asunto di supuesto otorgamento illegal di tereno di gobierno, e prome sospechoso cu a wordo scucha tabata conocido comerciante C. Harms (67), sospecha di soborno activo di Sevinger cu e tempo ey (2012) tabata minister di infrastructura. E session di awe tabata pa hues interoga e sospechoso y haya sa di su banda kico ta kico.
ORANJESTAD – Un aña y 4 luna despues cu e la keda deteni pa e caso penal Avestruz, actual parlamentario Benny Sevinger mester presenta den corte awe diaranson mainta 8'or y mei pa defende su actonan den e prome di varios session di corte. Mientras cu tur e presentacionan anterior, e abogadonan so mester tabatey, awe si Sevinger mester presenta personalmente. De hecho, hues dialuna ultimo a puntra sim ester saca un orden oficial pa e presenta of e por conta cu palabra di su abogadonan. E cargonan contra Sevinger ta entre otro soborno (omkoping), abuso di cargo (ambtsmisbruik), labamento di placa (witwassen) y participacion na un organizacion criminal (deelname aan een criminele organisatie). Awe mainta ta e prome di varios apariencia di Sevinger unda cu e parti awe lo ta pa atende e situacion di su fundacion Curason Berde (FCB), hunto cu co sospechosonan, e comerciantenan P. Sussebeek y K. Harms. Corte a reserve awe y mayan pa e caso aki.


c: text/html

text:
Planea bo negoshi
Investigacion di mercado y analisis competitivo
Investigacion di mercado ta yuda bo haya cliente pa bo negoshi. Analisis competitivo ta yuda bo haci bo negoshi unico. Combina nan dos pa bo haya un bentaha competitivo pa bo negoshi.
Contenido
Uza investigacion di mercado pa haya cliente
Investigacion di mercado ta combina e comportacion di e consumidornan y e tendencia di economia pa confirma bo ideanan di negoshi y pa mehora esaki.
Ta hopi importante pa compronde bo clientenan for di principio. Investigacion di mercado ta reduci riesgo y ta evita bo haci fout.
Compila informacion demografico pa compronde miho e oportunidadnan y limitacionan pa gana mas cliente. Esaki por inclui data di populacion basa riba edad, rikesa, famia, interes of cualkier otro cos cu ta relevante pa bo negoshi.
Despues contesta e siguiente preguntanan pa tin un bon idea di e mercado.
- Demanda: tin un deseo pa bo producto of servicio?
- Tamaño di mercado: cuanto persona lo ta interesa den locual bo ta ofrece?
- Indicador di economia: kico ta e rango di entrada y e rango di empleo?
- Ubicacion: unda bo clientenan ta biba y te na unda bo negoshi por yega?
- Saturacion di mercado: cuanto opcion similar tin caba pa e consumidornan?
- Suma: cuanto e clientenan potencial ya ta pagando pa e alternativanan aki?
Bo semper lo kier keda actualisa cu e tendencianan di mas nobo di empresa chikito. Ta importante pa bo tin un idea di e participacion den e mercado specificamente cu lo afecta bo ganashi.
Bo por haci investigacion di mercado uzando fuentenan existente of haci e investigacion riba bo mes y bay di biaha na e consumidornan.
Fuentenan existente por spaar bo hopi tempo y energia, pero e informacion lo no ta specifico pa bo audiencia manera cu bo ta desea. Usele pa contesta preguntanan cu ta general y cu ta cuantifica, manera tendencianan industrial, demografico y entrada domestico.
Door di acerca consumidornan y haci nan pregunta bo lo por haya un miho bista kende lo ta bo grupo obhetivo (target group) specifico. Pero investigacion directo por costa bo hopi tempo y placa. Usele pa contesta preguntanan specifico di bo negoshi of clientenan, manera reaccion na bo logo, mehoransa cu bo lo por haci pa cumpra experiencia y unda clientenan lo bay en bes di bo negoshi.
Aki tin algun metodo cu bo lo por uza pa investigacion directo:
- Encuesta
- Cuestionario
- Grupo di enfoke (Focus groups)
- Entrevistanan pa investigacion cualitativo
Uza analisis competitivo pa haya un mercado cu bentaha
Analisis competitivo ta yuda bo siña di e negoshinan cu ta competiendo pa bo clientenan potencial. Esaki ta e clave pa defini un bentaha competitivo pa genera ganashi duradero.
Bo analisis competitivo mester identifica bo competencia a base di liña di producto of servicio y segmento di mercado. Evalua e siguiente caracteristicanan di e paisahe competitivo:
- E parti di mercado cu bo tin (market share)
- Puntonan fuerte y debil
- Bo bentana di oportunidad pa drenta e mercado
- E importancia di bo grupo obhetivo (target group) pa bo competidonan
- Cualkier barera cu ta strobando bo pa drenta den e mercado
- Competidonan indirecto of secundario cu lo afecta bo exito
Varios industria lo por ta competiendo pa brinda e mesun mercado cu ta bo enfoke. Pesey bo mester diferencia bo analisis competitivo pa cada industria.
Tuma contacto cu IDEA pa haya nomber di algun business consultants certifica.Scroll To Top

robotstxt: allowed

filter: keep


text:
Un contibucion di Al Figaroa
Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan.
Continue reading “Dia di tur criatura y Fransisco”


text:
Hende muher por ta e persona di mas destructivo den un sociedad y e criticanan mas comun cu nos por scucha ta:
“si e ta cu un hende, e ta un ‘cualkiera’, si e ta sali mucho of ta yega laat di trabou, e ta un mal mama, pasobra e ta bandona su yiunan y e ta un ama di cas super malo. Si e bebe di mas, e ta un alcoholica, si e ta divorcia, e ta sirbi como muher of e ta horta casa di otro, si e tin un curpa espectacular, e ta opera”.
E muhernan cu ta expresa di otro asina aki, ta paso nan tin falta di amor propio, autoestima abou, inseguridad, envidia y toke sociopata. E recomendacion di un experto na e muhernan ta, pa nan aleha di e amiganan aki cu ta expresa asina di otro, paso na cualkier momento abo lo ta e siguiente. Rondona bo mes di hende muher cu ta balora otro, ta solidario cu otro muher, cu ta fomenta union y ta crea un ambiente sano pa otro, esey ta netamente loke nos sociedad falta.


text:
Yamada EPB i SZW na hendenan den isolashon òf karentena pa no bai trabou
Kralendijk - Entidat Públiko Boneiru i e unidat di Asuntu Sosial i Empleo / Sociale Zaken en Werkgelegenheid (SZW) ta hasi un yamada na hendenan ku mester ta den isolashon òf karentena, pa no bai trabou. Ku bista riba e kantidat haltu di kontagio, ta importante ku e hendenan akí ta keda kas.
Dunadónan di trabou por hasi un petishon na SZW pa ‘pèrdida di salario’ (supsidio di enfermedat). Esei ta un petishon pa un kompensashon di gastunan di salario pa trahadónan ku no por traha. Den e kaso akí ta bai pa trahadónan ku ta den isolashon òf karentena.
E doño di trabou mester notifiká SZW di e trahadónan akí riba e promé dia ku nan no ta bai trabou. Esei por via MijnCN.nl. E dòkter di seguro ta tuma kontakto ku e trahadó e ora ei pa kontrolá si e dunadó di trabou por haña ‘pèrdida di salario’ (supsidio di enfermedat) pa e trahadó den karentena òf isolashon. Ta asina ku tin kondishon pa haña ‘pèrdida di salario’ (supsidio di enfermedat) pa un trahadó asina.
EPB i SZW ta komprondé ku pa motibu di e kantidat haltu di kontagio, hopi dunadó di trabou ta konfrontá un situashon ku ménos personal. Tòg ta importante ku dunadó di trabou i trahadó ta tene nan mes na reglanan ku ta konta pa isolashon i karentena. I ku dunadónan di trabou no ta laga trahadónan ku mester ta na kas den isolashon òf karentena bai trabou. Asina dunadónan di trabou i trahadónan ta asumí nan responsabilidat i nan no ta pone salubridat públiko na peliger.
Inspekshon Laboral di SZW ta kontrolá si dunadónan di trabou ta tene nan mes na leinan pa un sitio di trabou sano i seif. Pues tambe si nan ta tene nan mes na e reglanan di corona ku ta na vigor awor. Trahadónan ku ta mira un situashon no seif na nan trabou, por papia esaki ku nan hefe. Si esaki no ta yuda, nan por akudí na Inspekshon Laboral via arbeidsinspectie@rijksdienstcn.com òf yama 781-5662.
Direktorado Supervishon i Mantenshon di Lei di EPB ta kontrolá entre otro si establesimentunan di horeca ta tene nan mes na orario di sera ku ta na vigor awor. Siudadanonan por yama Supervishon i Mantenshon di Lei via 715 5300 i 796 4850 pa notifiká ku enstablesimentunan no ta tene nan mes na reglanan di corona. Poko tempu pasá e direktorado a sera un establesimentu di horeca ora a resultá ku trahadónan ku mester tabata den karentena, tòg tabata trahando.


text:
Maneha bo negoshi
Prepara bo mes pa emergencia
Un desaster por bin den diferente forma y e costo financiero pa reconstrui despues di un desaster por ta alarmante. Bo lo por ta den un miho posicion pa recupera y continua cu e operacion di bo negoshi si acaso un desaster sosode.
Contenido
Sea prepara
Paso 1: Evalua bo riesgo
Tur negoshi tin su mesun vulnerabilidad y debilidadnan. Sabiendo cua desaster por ta mas probabel pa afecta bo negoshi, por yuda bo reanuda e operacionnan mas rapido. Un evaluacion por yuda bo evalua bo riesgonan di peliger comun manera horcan, candela (wildfires), inundacion (flooding), of asta atakenan di cyber.
Paso 2: Crea un plan
Bo plan di respuesta ta bo roadmap pa recuperacion, pesey e mester wordo adapta na e necesidadnan y actividadnan specifico di bo negoshi. E mester tin prioridadnan y mester ta accesibel facilmente. Cu checklist y sondeo online pa best practice, bo por traha un plan.
Paso 3: Ehecuta bo plan
Practica bo plan cu bo personal, pa ta cla ora cu un desaster sosode.
Plan di continuidad di bo negoshi (Business Continuity Plan)
Manteniendo bo cabes friu, traha den liña cu bo plan di continuidad comercial y comunica cla cu bo empleado y clientenan, pa brinda bo team confiansa y yuda e organisacion pa sigui ta exitoso.
Kico por haci a corto plaso
Instala un proyecto of un crisis team
Pa yuda centralisa e conocemento y informacion tocante e impacto riba bo negoshi.
Defini bo procesonan comercial critico
Pa bo por tin un idea di kico lo por pasa si empleadonan no ta disponibel pa conduci e procesonan aki y kico e alternativanan lo ta pa deal cu e asunto aki.
Conoce bo proveedornan y clientenan
Si acaso bo proveedor no por cumpli mas cu entrega na tempo di un mercancia pa bo cliente, bo mester por busca un otro proveedor cu si por cumpli cu e entregamento.
Comunicacion interno y externo:
- Interno: bo empleadonan, mester ta na haltura riba decisionnan tuma di maneho of proceduranan;
- Externo: bo clientenan y proveedornan, mester wordo informa tocante decisionnan tuma cu lo por tin un impacto riba nan.
Haci posibel cu bo empleadonan lo por traha na cas
Si acaso bin un calamidad of un pandemia, trabao mester por continua na cas, si ta posibel.
Contact Bureau Rampenbestrijding Aruba (BRA)
Wayaca 33-E
Oranjestad
Telefon: +297 588 0100
Email: cmo@crisis.aw
Facebook: Burea-Rampenbestrijding-Aruba


text:
"Ami ta un di nan cu tabata contra e vacuna,
pero algo cu a pasa a ponemi cambia."
Ami tabata contra Vacuna
Mi tambe a share hopi di e videonan y informacionnan cu ta contra.
Sinembargo algo cu a pasa a ponemi cambia di opinion.
Mi a mira un amigo di hopi aña haya e virus di Covid, e y su casa.
Nan a lucha duro contra e virus na cas y despues den ICU na Hospital
Su señora a bolbe cas despues di 3 siman.
Mi amigo si no a bolbe, e no a sobrevivi e sufrimento.
Nos a despedi di otro for di un potret riba su caha.
El laga atras su señora y dos yui
Mi amigo no kier a bay asina trempan, lagando su famia atras.
Ami tampoco,
Mi a registra y pa mi vacuna, pa mi ta protehi, pa mi ta un Tata pa su yuinan, un amigo pa su casa, un esposo leal pa mi casa y un tata ehemplar pa mi yuinan.


text:
Actualmente, Jason Momoa ta un di e streanan di accion mas grandi na mundo, pero prome cu su ascenso meteorico na fama, e actor tabatin problema financiero.
E actor, di 41 aña di edad, a wordo contrata como Khal Drogo den e hit di HBO, ‘Game of Thrones’. Sinembargo, Drogo a muri den e serie na 2011. Momoa a admiti cu e tabata den problemanan serio despues cu a perde e rol aki.
“Mi kiermen, nos tabata pasa hamber despues di ‘Game of Thromes’”, Momoa a bisa revista InStyle. “Mi no por a haya trabao. E ta un reto grandi ora bo tin baby y bo ta completamente den debe.” E actor ta comparti yiu muhe Lola y yiu homber Nakoa-Wolf cu actriz Lisa Bonet.
Carera di Momoa a cambia curso drasticamente na momento cu el a wordo contrata como Aquaman den ‘Justice League’ na 2016, y despues a lidera su propio pelicula na 2018 como e superheroe di DC den ‘Aquaman’.
Awo su agenda ta yen te cu 2024 cu rolnan den ‘See’ di Apple TV+, e adaptacion di ‘Dune’ di Denis Villeneuve, un secuela di ‘Aquaman’.
Momoa a bisa cu ora el a mira e trailer di ‘Dune’ pa prome biaha, e no por a kere con leu el a yega den su carera. “E tabata, ‘Josh Brolin, Jason Momoa, Javier Bardem’, y ami tabata manera, ‘Mi Dios. Mi no por kere mi nomber tabata cu e nombernan ey’. Mi ta sinti cu ami ainda ta un mucha, freaking out”, el a bisa.
El a agrega con e no por spera pa audiencia mira e pelicula pasobra hopi di e temanan ta paralelo na asuntonan awendia. “No ta djis alien contra alien – e ta tocante conflictonan entre tribunan humano”, Momoa a bisa. “Y codicia. Realmente e ta conecta na e momento aki.”


text:
Pichingolo Nissan i Suffisant Eagles ta lidera den softbol Liga CSB/MCB
Pichingolo Nissan i Suffisant Eagles ta lidera den softbol Liga CSB/MCB
Ultimo wikènt di Sòftbòl a sigui ku 3 wega femenino i 1 wega maskulino. Manera e programma di kampionato ta hinka den otro ta ku lo tin 1 luna di “ break”. Softbol lo kontinua djadumingu 13 augustus.
Resultado Femenino Klase AA:
Eagles Softex ta gana di Demolition ku skor di 7 pa 6. Picher ganador a resulta Yetsely Helmijr i miho bate ta Tanisha Gil di 3-3. Picher perdedo a resulta Lisandra Ursulita i miho na bate tabata Sonaiska Fransisca di 2-2.
Pichingolo Nissan ta gana di Nos tei Curacao Office Supply ku skor di 9 pa 2. Picher ganador a resulta Arnalda Margarita i na bate Genevieve Hariquez i Ciroendra Peloz di 3-2. Picher perdedo tabata Tafari Janga i na bate Tafari Janga mes di 3-2.
Starosa Angels ta blankea Soto CMTC ku skor di 9 pa 0. Picher ganador tabata Shana Te Vrede i miho na bate Shana te Vrede di 2-2. Picher perdedo a resulta Kimberly Martis i na bate Sharon-Rose De la nooi di 1-1 ku e uniko hit pa Soto CMTC.
Resultado Maskulino Klase AA:
Suffisant Eagles ta gana di Clase Aparte pa forfeit 7-0 na momentu ku Suffisant tabat ariba den di 4 inning 4-0 i Julius Veeris tirando wega di 1 hit riba un call di umpire na tersera,sierto hungadornan di clase Aparte a sali agresivamente direkshon di umpire ku hopi agreshon verbal i menasa ku dado momento no por a domina e situashon a disidi di forfeit e wega na fabor di e ekipo di Suffisant Eagles.
STANDING SOFTBALL Liga CSB/MCB 2017 -9 juli ’17
FEMENINO AA
GANA PERDI
PICHINGOLO NISSAN 10 0
STA ROSA ANGELS VANDIS 7 3
EAGLES SOFTEX 6 4
Nos Tei Curacao office Supply 3 7
Demolition 3 8
SOTO CMTC 2 9
MASKULINO AA
GANA PERDI
SUFFISANT EAGELS 9 2
HAARLEM POWER 7 4
Dreamteam 5 5
CLASE APARTE 3 7
Giants 3 9
FEMENINO KLASE A
GANA PERDI
Dream Girls 4 1
STA ROSA ANGELS VANDDIS 3 1
Youngstars 3 2
Souax Gil’s Sport 2 3
Pichingolo Nissan 1 3
FNPY 1 4
Top 5 Batting Average Femenino CSB/MCB AA
AB H AVG
Jandely Ricardo (STR) 32 18 562
Celeste Fransisca (DEM) 21 11 524
Suheydi Faneyt (STR) 27 13 481
Sonaiska Fransisca (DEM) 23 11 478
Julise Koffy (PCH) 23 11 478
Top 5 Batting Average Maskulino CSB/MCB AA
AB H AVG
Aldair Daal (Suf) 17 7 529
Luis Veloz Pena (Suf) 23 12 522
Raysheron Michel (DRMT) 25 13 520
Richene Martiba (Harl) 20 10 500
Alexander Rodriguez (Suf) 28 14 500


text:
Luna di Òktober ta e inisio di nos temporada di áwaseru ku ta finalisá den luna di
yanüari 2022. Normalmente alrededor di 60% (365 mm) di áwaseru anual ta kai den
e kuater lunanan aki.
E proyekshon pa e temporada di áwaseru pa e aña aki ta, ku lo e ta mas muhá ku
normal (400-450 mm). E motibu ta ku e fenómeno klimatológiko ENSO den Osean
Pasífiko lo ta den e fase di La Niña. Un situashon di La Niña lo fortifiká formashon di
disturbionan den e atmósfera riba Laman Karibe. Konsekuentemente esaki lo ta
faborabel pa desaroyo di wer ku áwaseru serka nos.
Pronóstiko di áwaseru i mal tempu ta forma parti di e pronóstiko diario di Servisio
Meteorológiko i ta wòrdu publiká pa públiko general tres biaha pa dia. Den kaso ku ta
premirá ku e mal tempu ta di tal índole ku lo por kousa inkonbeniensia general, i por
rekerí atenshon i akshon di Outoridatnan, Servisio Meteorológiko lo emití un boletin
speshal ku un kódigo di kolo. Kódigo hel (mensahe di prekoushon) ta indiká ku e
posibilidat di e impakto lo ta mínimo. Kódigo oraño (vigilansia) ta indiká ku e
posibilidat di e impakto lo ta moderá. Kódigo kora (atvertensia) ta indiká ku ta
eminente ku e impakto lo ta grandi. Kada kódigo ta kontené informashon relashoná
ku e medidanan ku por wòrdu tuma pa minimalisá e impakto. Ta importante pa tuma
nota ku tin sistemanan di mal tempu ku ta intensifiká rápido i ku tin komo
konsekuensia un redukshon di e tempu di alerta trempan i akshon korespondiente.
Manera ya ta konosí, impakto di mal tempu severo ta enserá inundashon, rafaga di
bientu, laman brutu na kosta i welek pisá, lo por pone bida na peliger i kousa
destrukshon na propiedatnan. Den e kuadro aki, Servisio Meteorológiko a anunsiá na
kominsamentu di Temporada di Orkan, ku ta krusial pa tuma medidanan di
prevenshon i pa ta prepará. Asina ta, den kaso di un emergensia, na momento ku
Servisio Meteorológiko emití un boletin speshal, lo tuma tur akshonnan nesesario na
tempu.
Meteo lo sigui hasi lo máksimo usando teknologianan moderno pa brinda pueblo di
Kòrsou, kumpliendo ku Meteo su mishon: Vigilando wer 24/7 pa protehá bida i
propiedat. Meteo ta sigui enkurashá tur hende interesá pa registrá pa risibí boletin
speshal via di nos Whatsapp (+59995601089)


text:
Category: Uncategorized
-
Info pa paga (Baha 10 KG)
🇨🇼 fl.100,- 🇳🇱 €55 🇧🇶 $57 🇦🇼awg. 100,- Hulanda IBANNL90INGB0669764485Nomber: E.C PetersDeskripshon:Bo Nomber Tur pais Pa paga ku Credit CardPrimi AKI Curacao Kuenta: 26639906Nomber: Biba mas saluAdres: C.V. Doormansweg 20Deskripshon: Bo Nòmber i Fam Bonaire i Aruba -Si bo tin MCB hasi pago nòrmal. -Si no, hasi un international transfer / wire transferpa nos kuenta di MCB Number di […]
-
-
BMS support
Si bo ta den bo tempu di support, Laga nos sa libremente kua problema bo tin. Nos ta djis lagabo ku un lista di ehempel di tur loke ta kai bou di BMS support. Bo ta keda ku hamber bo tin ku bai sali bo a cheat bo a kansa di sierto kuminda tin kos ku bo no ta kome of no mag di kome tin kos kubo ke hinka den bo plan bo no ta bahando […]
-
Info pa hasi pago..
🇨🇼 fl.100,- 🇳🇱 €55 🇧🇶 $57 🇦🇼awg. 100,- Hulanda IBANNL90INGB0669764485Nomber: E.C PetersDeskripshon:Bo Nomber Tur pais Pa paga ku Credit CardPrimi AKI Curacao Kuenta: 26639906Nomber: Biba mas saluAdres: C.V. Doormansweg 20Deskripshon: Bo Nòmber i Fam Bonaire i Aruba -Si bo tin MCB hasi pago nòrmal. -Si no, hasi un international transfer / wire transferpa nos kuenta di MCB Number di […]
-
-
-
20 TIP! Pa spar sèn ora bo ta na dieet. 💰 💰
-1. Laga flohera! P.E. Keshi na blòki ta mas barata ku keshi di slais kaba. -2. No prekupa muchu ku marka. -3. Kalkula bon ta kuantu bo mester di algu pa bo no kumpra di mas. -4. Hinka bo kosnan den otro pa bo kasá i yunan por kome sikiera mas o menos meskos ku […]
-
-
P’e motibu aki mi ta rekomenda tur hende drumi kabes mará.
https://mailchi.mp/804b280d26f0/korona
-
Suku ta daña bo te?
😡 Hopi “eksperto” lo rabia ku nos kontesta riba e pregunta aki. Pero tin sufisiente estudio pa komprobá ku e ta korekto. Konstantemente nos ta haña e pregunta ku si suku ta daña bo te. E kontesta kòrtiku ta: Depende! Ata 2 ehempel fasil. 1⃣. Si bo ta lanta mainta, dal un te pretu ku […]
-
3 motibu dikon bo ta kome keda ku hamber.
1# Bo no ta kome ku antenshon. Ora bo ta na sine ta kome popcorn, bo ta kome e baki grandi ei kompletu manera nada. Pero si bo tin mesun baki sintá na kas na mesa den sala, bo ta fada prome kubo kaba di kome. Mas distrahí bo mente ta ora bo ta kome, menos […]
-


text:
Den kuadro di COVID-19, Ministerio di Tráfiko, Transporte i Planifikashon Urbano ta adaptá su servisio na kliente
Den kuadro di COVID-19, Ministerio di Tráfiko, Transporte i Planifikashon Urbano ta adaptá su servisio na kliente
Geplaatst op 23 March 2020 dor di Ministerio Tráfiko, Transporte i Planifikashon Urbano
Willemstad – Relashoná ku desaroyo di e vírùs COVID-19, Ministerio di Tráfiko, Transporte i Planifikashon Urbano ta kontinuá ku su servisio na un forma adaptá te próksimo aviso. Aki bou un lista ku informashon di nos orario i òf servisionan adaptá.
Domeinbeheer:
Pa tur servisio di Domeinbeheer públiko por yama na 0800-1919 òf manda e-mail na info.domeinbeheer@gobiernu.cw i Domeinbeheer ta kapasitá pa atendé tur yamada i petishon di e forma aki. Sentro di Servisio pa públiko ta sera.
UOVV:
Ta mantené tur kliente para den rei pafó, mirando e espasio chikitu ku e servisio tin. Ta risibí un kantidat limita di kliente parti paden di e edifisio. Tambe a instruí tur kurmeester pa no drenta físikamente mas den vehíkulonan ku ta bin kùr. Pa loke ta trata transporte públiko por yama na 839-2073.
UOOW:
No ta risibí kliente ku no tin sita. Na pòrtir pafó, e persona ta yama OW pa wak kon ta atendé. Klientenan ku si tin sita, ta keda trata na balie pero mester mantené distansia. Pa mas informashon por yama 433-4122.
ROP:
Servisio pa Planifikashon Urbano ROP (ántes DROV) ta anunsiá tur kliente tin ku traha un sita pa asina por risibi servisio di e organisashon. E bali na Plasa Horacio Hoyer 19 ta habri solamente pa kliente ku a traha nan sita via di un di e siguiente medionan. Pa un miho servisio i pa soru ku e komunikashon ta keda dokumenta, por manda whats-app na 511-3874 òf e-mail na info.rop@gobiernu.cw pa asina traha e sita.


text:
ORANJESTAD- Mescos cu tur otro candidato riba listanan politico, lider di partido AVP Mike Eman tambe a sali e weekend aki pa bishita cas. Durante e bishitanan aki e ta splica e habitantenan kico su gobierno a haci caba –…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
E indiferencia delibera di Minister Ursell Arends pa bida y salud di cada persona cu ta uza nos playanan ta criminal. Aparentemente e no tin ningun consideracion pa ningun di e 1 miyon turista cu ta bishita nos isla tur aña, ni tampoco pa nos mes cu ta biba aki na Aruba. Ursell Arends a lesa e rapport di CARMABI cu ta bisa cu di cada 1000 hende cu ta landa den e awanan pazuid di nos isla 32 persona lo bira malo. Toch e ta insisti pa sigui e politica di Gabinete Wever-Croes: keda keto y tapa berdad. Ursell tabata tin mas cu 100 dia pa sigui ehempel di Florida y pone borchinan cu aviso di e peliger aki. Awo, despues di lunanan cu mi persona ta pidi atencion pa e rapport di CARMABI y hasta mi a publica e draft, Minister Arends ta purba haci damage control. Na AHATA e ta bisa cu e no tin problema pa comparti e rapport. Pa colmo e ta acusa na manera engañoso cu entre otro mi persona kier uza e rapport di CARMABI den un contexto maligno y cu mi ta duna esaki un interpretacion falso. Hasta e ta acusa nos di causa daño na nos industria hotelero, na nos economia y na tur habitante di nos isla. Mientras tanto e minister ta keda keto keto encuanto e contenido di e rapport. P’esey mi ta urgi cada ciudadano lesa e rapport pa su mes.
E rapport di CARMABI ta splica bon cla cu nos lama ta contagia. Riba pagina 35 ta bisa entre otro: “Exceeding upper limits implies that 32 out of 1000 people using such water for recreation etc. will get ill from sewage associated bacterial diseases. If abundances of Enterococci exceed 70 CFU/100 ml the use of such waters in Florida, with roughly a similar Caribbean climate, is immediately discouraged.” Hasta ta menciona: “the amount of sewage waters entering Aruba’s coastal waters appears significant and locally exceeds limits for safe use by humans.’
Para y pensa! Ursell Arends y su coleganan minister sa cu e cantidad di bacteria fecal (procedente di pupu) ta trece malesa serio. Tin un abundancia di entre otro e bacteria Enterococci, cu ta causa infeccion den e tracto urinario, infeccion abdominal, bloodstream infection, infeccionnan neonatal (hende muhe na estado), infeccion di sistema nervioso central etc.
Señor Ursell Arends, cuanto hende muhe na estado a perde nan yiu pa motibo cu nan a landa den nos awa contamina? Cuanto turista a bay nan pais bek cu infeccionnan grave di cuero, di boca of di un herida? Cuanto hende mester bira malo of mester perde bariga prome cu bo ta tuma e situacion aki na serio? E caso aki merece un class action contra gobierno a base di articulonan 2 y 8 EVRM (Europees Verdrag voor de Rechten van de Mens). Por fabor informa nos Pueblo y nos turistanan di e peliger y e riesgonan di landa den e lama aki. Bo tin un obligacion pa informa y pa proteha e salud y bida di hende. Bo ta na haltura di e gravedad di e peliger cu ta nos lama. Haci bo trabao y planta bo simia di gobernacion responsabel!


text:
WILLEMSTAD – “Mi no por komprondé ku Hulanda ta eksihí e medida aki den e tempu aki”, un di e demonstrantenan kontra di e eksigensianan di Hulanda na Kòrsou pa haña e di tres tranche di fiansa di corona ta bisa. .”Nos ta sinti manera nos a bai bèk den tempunan kolonial.”
reportage van Kim Hendriksen
Sindikatonan i otro simpatisadó a subi kaya durante e bishita di trabou di sekretario di estado Raymond Knops di Asuntunan di Reino na Kòrsou. E trahadónan di kompania di shushi Selikor i prizòn SDKK tambe a kana den e demonstrashon. Nan ta haña ku no por ku e mandatario hulandes no a traha tempu pa papia ku parlamento kurasoleño.
E protesta tambe ta kontra e Entidat di Reformashon Karibense nobo ku Hulanda ke lanta. Ademas e kos a kai malu ku ta hulandes oropeo lo bai sinta aden. “Ta manera karnisero ta kùr su mes karni i esei no ta sinti bon’, segun un demonstrante.
E marcha di protesta a kaba ku entrega di un petishon na Knops. Esaki sinembargo ta ripití ku e yegada di e entidat nobo no ta negoshabel.
Staatssecretaris Knops over de nieuwe entiteit
Den e dos dianan na e isla e sekretario di estado a kana huntu tambe ku instanshanan di ayudo manera e banko di kuminda i Krus Kòrá. El a bisa ku el a ‘spanta’ di e pobresa ku nan a topa kuné


text:
LAS VEGAS, NEVADA – Floyd “Money” Mayweather ta logra mantené su rèkert perfekto den un pelea kaminda na un momento dado tabata mustra ku Mayweather lo sufri di su promé derota di su karera.
Ku un desishon mayoritario Mayweather a logra e título di kampion mundial WBC i WBA peso welter. Hues Michael Pernick a skor e pelea komo un empate (114-114), miéntras ku Burt Clemens a skor e pelea 117-111 i Dave Moretti 116-112.
Ku e viktoria aki Mayweather ta pone su rèkert na 46 gana i 0 pèrdí.
Den e pelea ko-estelar, Amir Khan a manda Luis Collazao lona na tres okashon pa gana via desishon unánime ku skor di 117-106, 119-104 i 119-104.
Adrian Broner tambe a gana pa medio di desishon unánime di Carlos Molina. E huesnan a skor e pelea aki na 99-91, 98-92 i 100-90.


text:
Kimberly Boekhoudt directora interino di ATIA durante entrevista a splica un tiki riba e problema cu a surgi cu Douane. E problema cu a cuminsa diahuebs siman a cuminsa cu un welga dilanti di entrada di waf, cu pasa a sigui diabierna mainta.
Esey a afecta e fluho di container cu ta drenta y sali for di waf y esey tambe ta afecta e comerciante y miembronan di ATIA na Aruba. Asina a sinta pa mira kiko por ta e siguiente stap. A reuni cu diferente grupo, como tambe cu Astec y Directie Scheepvaart, hunto cu abogado Maura Brown. A yega na un acuerdo caminda cu lo sinta cu SADA parti merdia pero esey lo ta condiciona e ora pa douane cuminsa na pia di trabao, pa nan reanuda nan trabao y esey a sosode. A dicidi di atende cierto punto y asina Douane a cuminsa su trabou. Merdia a sinta cu directiva di SADA un biaha mas, cu ASTEC, APA y tambe Directie Scheepvaart. Lamentablemente no a yega na un solucion na e momento ey y e ora di parti di ATIA a dicidi di cuminsa un caso tambe, pa hiba nan corte si no yega na un solucion. Diamars anochi a tende cu SADA a dicidi cu nan lo stop di welga y ATIA a trek in e caso, pa e momentonan aki pa wak con e situacion lo sigui y pa wak si nan ta yega na un solucio cu e directiva di Astec. Ta spera cu esey tambe lo ta e caso segun Boekhoudt. E situacion tabata hopi fastioso pasobra tabata tin algun dia di fiesta e siman prome y el a causa mas retrazo riba productonan cu mester a sali. Y riba dje ta pone un dia y mey extra. Pa loke ta e companianan, no tin producto, vooral productonan fresco cu mester ta den supermercado, etc. Den e parti ey ATIA sigur esaki a afecta. E reunionnan lo sigui, sinembargo di parti di ATIA no lo participa. E lo keda den man di directiva di SADA, Douane y Astec pa sigui.


text:
Sera konosí | ministerio di finansa : Stichting Belastingaccountantsbureau (BAB)
Publiká riba
21 March 2018
Ministerio di Finansa ta konsistí di departamentunan , servisionan i kompania privá. Kada un ta enkargá ku un tarea ku ta importante den maneho di finansa públiko di pais. Den e seri aki hefe, direktor, sektor general ta splika kiko ta responsabilidat i tarea di nan respektivo departamentu, servisio òf kompania privá, kiko ta su kompromiso ku e instansha ku e ta dirigí i tambe ku pais i kiko ta su retonan ( den konteksto di logro) pa 2018.
Sera konosí |ministerio di finansa : Stichting Belastingaccountantsbureau (BAB) Sherwin R. Casper, RA, direktor


text:
KRALENDIJK – Djamars a tuma lugá konsagrashon di miembronan di Caritas. Awor por kuminsá e trabou ofisial di Caritas na Boneiru. Na e sede di Caritas na Kaya Papa Cornes a tuma lugá e Konsagrashon, kaminda mayoria miembro tabata presente. Huntu ku nan tabat’ei pader Vikario Santiago Malagon i pader Ivan Dario Perez Gomez.
A inisiá parti ofisial kaminda Obisbu Luis Secco pa medio di telefon, el a komuniká ku esnan na Boneiru e na Kòrsou. “P’ami ta un momentu bunita pa por kompartí ku boso na Boneiru. Nos no por ta huntu personal debí na e pandemia di Coronavírùs.
Pais Venezuela ta pasa den situashon fastioso i ta hopi importante loke nos ta hasi pa nos rumannan den nesesidat. Hopi biaha nan no tin kuminda pa sobrebibí. Éksito pa kontinuashon ku e bon obra”, Obispu Secco a bisa. Di e forma aki el a instalá Caritas di Boneiru. Pader Vikario Santiago a menshoná: “ Ora nos ta duna no spera nada. Dios ta manda pa nos. “ Ivan a papia i a splika ku Caritas ta amor. Kada parokia mester tin su organisashon enkabesá pa Caritas. Einan nos ta deseá pa yega.” A papia tambe sekretario Thirza Rojer, kende a presentá e miembronan i nan posishon den Caritas. El a laga skucha un grabashon di Marcia Haywood, kende ta kordinadó regional di Caritas Caribe. Ta trata di un grabashon di Marcia Haywood, kende ta na Sint Lucia.
Awor por kuminsá e trabou ofisial di Caritas na Boneiru.
Caritas a entrega un karta informá di nan mishon i vishon pa duna yudansa humanitario, ku e propósito pa duna un perspektiva nobo. Nan vishon ta pa establesé un organisashon nobo konfiabel ku ta forma parti riba mapa sosial di Boneiru. Awe djarason Obispu a aprobá e proposishon di e miembronan di Caritas i na Boneiru pa nan tarea. Riba potrèt algun di esnan ku tabata presente.


text:
Mas of menos 4000 aña pasa, culturanan antiguo manera e Egipcio- y Chinesnan, tabata usa Reflexologia manera un berdadero disciplina di terapia cu a pasa di generacion pa generacion. E reflexologonan antiguo ta hendenan cu poco poco a descubri e existencia di puntonan specifico atraves di cua por stimula e funcionamento di bo organo, kliernan y otro partinan di bo curpa.
Reflexologia ta pone presion leve cu e duim den cierto zona, pa calma malesa y tension. E stimulacion ta yuda pa calma dolor, ta yuda pa saca stofnan toxico di nos curpa y ta preveni cierto malesa y problema di salud cu ta stroba nos di gosa di salud total. Reflexologia ta yuda nos haja e balance natural di energia di nos curpa bek. Reflexologia ta yuda henter bo curpa funciona na un forma harmonioso sin cu necesariamente bo mester usa remedi. Reflexologia di pia ta traha cu e zonanan di tur e organonan di e curpa cu ta localisa bou di e planta di nos pia. Esaki ta e sistema mas usa.
Ta existi tambe reflexologia di man, pa cara, dede y huña, pa barica y cuero. Basicamente ta usa e mesun tecnica pa tur e partinan di e curpa aki, pero den e diferente parti di e curpa.
Beneficionan di Reflexologia:
- Ta baha tension.
- Ta mehora circulacion tanto di sanger como e circulacion energetico.
- Ta yuda mehora e funcion di e diferente organo di e curpa, sin efecto secundario.
E frecuencia di tratamento ta ser determina den acuerdo cu e pacient. Den casonan di urgencia ta recomenda un terapia cada 48 ora pa asina laga e stofnan toxico cu ta bin liber dor di e masashi sali di e curpa. Den casonan cronico por cuminsa cu dos sesion semanal y despues di dos siman, un bes pa siman.
Pa hendenan den situacion special of di cierto edad ta importante pa nan consulta cu nan dokter si reflexologia ta adecuado pa nan. Ta pensa e ora riba personanan hopi anciano, hende muhe na estado, pacientnan cu mester bay opera of cu problema cu curason, diabeticonan, baby of pacientnan cu problema di circulacion.


text:
Minister Maduro di Finansa ta informa: Mike a corta sinta y awo Pueblo tin mas gasto di huur pa paga cu orguyo mescos cu e debe cu ela traha pa Aruba
Minister Maduro di Finansa ta informa:
Mike a corta sinta y awo Pueblo tin mas gasto di huur pa paga cu orguyo mescos cu e debe cu ela traha pa Aruba
Den e encuentro publico na Parlamento diahuebs ultimo, Parlamentario Eman a hiba palabra splicando cu Raad van Advies y CAFT a fada cu Gobierno, pasobra ta gastando mas placa na huur di edificio. Locual cu Mike Eman no ta splica ta cu ora e tabata na mando ela corta sinta pa habri edificionan di MFA y cu awo e cuenta a yega pa Pueblo paga cu orguyo mescos cu e debe cu Mike a traha pa Aruba.
MFA ta edificio caro
Den su discurso Parlamentario Eman a trece dilanti cu desde 2017 ora cu e Gabinete Wever-Croes a yega na mando, por mira cu gasto di huur ta subi grandemente. Cu e gastonan di huur a subi ta berdad, pero ora analisa esaki, por mira cu e subida ta debi cu awor aki e cuenta a yega pa paga pa edificionan caro di MFA na Noord, Santa Cruz, Paradera y Savaneta. Ora Mike Eman a corta sinta di e edificionan aki, e no a splica Pueblo cu nan a wordo traha cu e formula PPP y cu esaki ta pone cu nan ta bira edificio cu costo hopi mas halto di huur Pa Pueblo Paga. Edificio nan traha cu e formula di PPP ta forma 60% di gasto di huur di Gobierno, y den esaki e gastonan pa e edificionan di MFA tin un costo mas caro.
No ta edificio di Mama, Papa of Tanchi
Manera custumber, Parlamentario Eman ta busca manera pa manipula informacion y recuri na e politica cu gasto di huur a subi debi cu un Gobierno di MEP a bay huur edificio cerca Mama, Papa of Tanchi. Pero e cifra nan ta papia idioma masha cla, ta Mike Eman mes a percura pa pusha gasto halto di huur den cartera di Pueblo. Eman a corta sinta, core campania cu centro nan multifuncional pa Pueblo den bario, pero a lubida di splica Pueblo cu e gasto nan aki a yega awor Pa Pueblo Paga.
E huur mescos cu e debe ta pa Pueblo paga cu orguyo
Ta di lamenta cu Parlamentario Eman ta cuestiona subida di gasto di huur di Gobierno sin cu e ta tene cuenta cu e decisionnan cu e mes como ex Minister President di Aruba a tuma. Ta bisto cu mescos cu Mike a tuma decision pa redobla e debe di Aruba, ela hisa gasto nan di huur y a djies laga esaki atras pa Pueblo paga cu orguyo.


text:
ORANJESTAD- 19 april 2021
Desde cu COVID-19 a haci su entrada na Aruba, e meta tawata pa salba bida di nos cuidadanonan di 60 aña of mas y di esnan cu condicion di salud fragil cu tawata esnan mas afecta pa e virus.
Cu yegada di e diferente otro variantenan di e virus, rond mundo y na Aruba tambe a tuma nota cu ya no ta nos adulto mayor di 60 aña so tawata na riesgo pero tambe esnan bou 60 aña. E variante nobo conoci como e variante Britanico a sa di tuma over y ta ocasionando infeccion y ingreso den hospital di nos adultonan hoben. Esaki ta e motibo pakico awor ta di gran importancia pa nos adultonan hoben entre 18 cu 60 aña tambe proteha nan salud y tambe vacuna nan mes.
Door di vacuna bo mes, no solamente bo ta protehando bo mes, pero tambe bo ta yuda proteha un otro persona cu porta no por vacuna debi cu e ta bou 18 aña of su condicion di salud no ta permiti esaki. Mas persona vacuna, asina nos hunto por forma un barera di proteccion rond di esnan cu no por vacuna.
Vacuna ta un acto solidaridad y reponsabilidad conhunto pa yega na e inmunidad colectivo pa caba cu COVID -19 na nos isla y por bolbe na un bida mas normal cu ta posibel.
Den e lucha contra COVID-19 nigun persona mag keda atras of sin proteccion. No mas tristesa, ni mas morto na nos isla. Di awe pa’dilanti Aruba ta sigui positivamente den e lucha contra COVID, hunto nos ta vence COVID-19 y niun hende lo keda atras. Sea solidario y responsabel ta e yabi pa nos recuperacion!


text:
Carlos Bislip ta bek cu su Drum Set & Percussion Camp
Si bo yiu ta gusta musica y tambe toca instrumentonan di ritmo, aki ta bo oportunidad.
Carlos Bislip a comparti detaye di su proximo proyecto pa e aña’ki cu ta e Drum Set & Percussion Camp 2022.
Carlos a comenta cu na aña 2009 el a organisa e prome Drum Camp cu dos obhetivo.
E prome tabata pa introduci na e comunidad y e hobennan di Aruba cu e mundo di percussion ta uno hopi amplio anto cu ta encera varios instrumento ademas di Drum Set, Conga y Timbal.
E segundo obhetivo tabata pa demostra cu ora cu ta tuma instruccion di musica di un manera intensivo, esta 3 ora pa dia 5 pa siman, pa 4 siman, e participantenan lo siña masha hopi mes.
Carlos a comparti cu ademas di a logra e dos metanan aki, tabata tin varios otro factor cu a bin na superficie cu ta di balor agrega na e crecemento di e participantenan.
Carlos a ripara cu e muchanan a siña “Problem Solving Skills”; e abilidad di resolve problema, colabora – esta traha hunto cu otro y tambe capta e informacion musical mas liher cu e otro muchanan. Nan a cuminsa demonstra cualidadnan manera “Peer Mentoring” – esta guia otro den e proceso di siñamento.
Carlos a menciona cu e ta wak e Drum Camp manera un oportunidad pa e siña e participantenan un poco mas di e mundo amplio di percussion unda nan ta siña e fundamentonan di entre otro Drum Set, Percussion Latina (Congas, Timbal, Guiro, Guira, Wiri) Snare Drum y ‘Multi Pitch Reading’. Pero tambe e ta wak e Drum Camp como un manera pa recruit of descubri posibel talentonan nobo.
Nos a puntra Carlos di ki otro manera e Drum Camp ta contribui na e panorama musical di Aruba. “Wel, ora ta trata di un “Forma di Arte” e desaroyo ta tuma su tempo pa asina ta efectivo den un comunidad of sociedad. Prome ta e introduccion di e arte den forma di les, despues ta logra e nivel y e dominio di e arte, anto finalmente e aplicacion di esaki den e cultura of e folklore di e comunidad”.
Carlos a comenta cu a traves di e añanan varios di e participante di e diferente edicion di e “Drum Camps” a sigui desaroya nan mes anto resalta den e mundo musical aki na Aruba. Tambe algun di nan a tuma e decision pa studia musica den exterior como percusionista. Algun ehempel ta: Lidrick Solognier, Siegfried Hart, Chris Rodulfo. E aña’ki Stephen Diaz y Denzil Tromp tambe ta bay studia den exterior.
Banda di esaki, Carlos a comenta cu a traves di e añanan el a ripara cu su alumnonan cu ta resalta a forma un nucleo di percusionista cu ta busca pa artista y gruponan cu sa participa den festivalnan local.
Ta puntra nan pa toca como nucleo door cu nan conoce e ritmonan y tambe door cu nan por lesa musica; anto cu esaki ta haci e ensayonan ta cana mas facil, loke ta cu ta refleha nan profesionalismo.


text:
WILLEMSTAD — Den e wikènt tras di lomba durante e diferente partidonan di Liga MCB por a tuma nota ku e rèfrinan ku a aktua durante e partidonan aki ta tin un suèter bisti ku e mensahe “stòp violensia kontra rèfri”. Esaki ta inisio di e kampaña ku e rèfrinan lokal a lansa pa frena e ola di violensia ku a bin ta lanta kabes kontra rèfrinan lokal. A skohe pa kuminsá e kampaña aki dor di laga tur rèfri aktua durante nan partidonan ku e suèter ku e mensahe i e logo di e kampaña aki.
Durante e partidonan ku rèfrinan a bin ta flùit último tempu diferente rèfri i nan asistentenan di liña a keda menasá na diferente okashon i tin asta algun kaso kaminda rèfrinan a sufri agreshon di forma verbal i físiko. Netamente pa kontra arestá e problemátika aki e rèfrinan a disidí pa kuminsá ku e kampaña pa stòp violensia kontra rèfrinan.
E meta di e kampaña aki ta na promé lugá pa stòp ku e violensia kontra rèfrinan manera e lema mes ta bisa pero tambe pa konsientisá pueblo riba e trabou importante ku rèfrinan ta ehersé durante kada partido. Un rèfri mester por opservá e hugadanan, analisá esakinan i tuma un desishon basá riba e reglanan futbòl. E desishon aki ta benefisiá un ekipo miéntras e por perhudiká e otro. Esaki por trese malkontentu serka algun fanátiko, dirigente i spesialmente e hungadónan di e ekipo pero esei no mester ta motibu pa aktua di forma violento kontra rèfri. Tur e insidentenan aki tin un impakto negativo riba nos futbòl lokal ku e konsekuensia ku hopi fanátiko no ta bin presensia nos wega nan mas i ku te asta tin rèfrinan ku a retirá. Tambe tin hopi hóben ku no tin interes pa sigui kursonan di arbitrahe debí na e miedu di por sufri algun tipo di agreshon durante òf despues di wega.
Ta e intenshon pa den futuro bin ku mas artíkulonan, banda di e suèternan aki, pa sostené e kampaña aki. Artíkulonan manera, ‘polsbandjes’, stekernan pa pega na outo i hopi mas pa yuda konsientisá e pueblo amante di futbòl riba e problemátika aki i pa stòp ku e violensia kontra rèfri!
Futbòl ta di nos tur i huntu nos mester logra hiba e deporte aki dilanti. Laga nos tur ban kontribuí na e kampaña aki i ‘Stòp violensia kontra rèfri’!


text:
GOBIÈRNU TA FIRMA AKUERDO KU FUNDASHON SANTA ROSA ANGELS
MINISTERIO KONSERNÍ TRÁFIKO, TRANSPORTE I PLANIFIKASHON URBANO
GOBIÈRNU TA FIRMA AKUERDO KU FUNDASHON SANTA ROSA ANGELS
PUBLIKÁ RIBA 19 OUGÙSTÙS 2022
WILLEMSTAD – Ministerio di Enseñansa, Siensia, Kultura i Deporte (ESKD) huntu ku Ministerio di Tráfiko, Transport i Planifikashon Urbano (TTPU) ta firma akuerdo ku Fundashon Santa Rosa Angels. E akuerdo aki ta den kuadro di deporte i ta trata menaho di e tereno/fasilidat na Santa Rosa.
Minister di ESKD sr. Sithree van Heydoorn a indiká ku konforme e maneho di gobernashon ta traha na e área di deporte pa alsa moveshon den nos pueblo. Paso deporte tin un impakto direkto riba kalidat di bida di tur suidadano i riba salú emoshonal, físiko i mental. Minister di TTPU sr. Charles Cooper a para ketu i duna splikashon na e hecho ku pa firma akuerdo di maneho di un fasilidat i/ò tereno ku un organisashon mester kana e trayekto korekto. Mester hasi tur e envestigashon nesesario pa asina por firma konforme e reglanan vigente.
Ku firmamentu di e akuerdo ku e representantenan di Fundashon Santa Rosa Angels ta logra duna nos mes hendenan oportunidat pa sigui traha na bienestar di Pueblo.
**riba e potrètnan athunto por tuma nota di e firmamentu di e akuerdo ku sr. Edward Martis (presidente) , Sra. Idelmira Remilia (tesorero) i sr. Oscar Palacios (miembro di direktiva) i e Minister di ESKD sr. Sithree van Heydoorn i Minister di TTPU sr. Charles Cooper


text:
Poeta Lily Clarisa a entrega 2 ehemplar di su publicacion mas recien titula ‘Illuminated darkness’ na directora di biblioteca, sra. Astrid Britten.
‘Illuminated darkness’ ta un obra di poesia na Ingles. E poemanan ta hiba e lesador den recuerdonan di e poeta cu temananan manera abuso di mucha, problemanan di famia, violencia domestico, depresion, PTSD, amor y odio,trankilidad interno y amor propio. Lily Clarisa ta docente di Ingles, yiu di tera cu actualmente ta biba na Hulanda hunto cu su cacho, John Diggle. Recientemente e tabata na Aruba y a duna un di dos tayer di Poesia na biblioteca. Otro obra di Lily Clarisa cu biblioteca tin den su coleccion ta ‘Lost love poems’. Miembronan por fia e buki libremente. Por lesa masdi Lily Clarisa riba website di biblioteca pero tambe online (Instagram, Fb y YouTube) y e buki ta obtenibel na libreria local.
Illuminated darkness is een bundel met gedichten van de Arubaanse dichteres Lily Claris met thema’s zoals kindermishandeling, geweld, depressie, PTSD en innerlijke rust.


text: KRALENDIJK –Reina di karnaval hubenil 2020 Arlene Statia, “tòp” e tabata durante presentashon reina di karnaval hubenil. Tremendo presentashon, impreshonante pa su edat riba esenario. Indiskutibel for di momentu el a presentá i papia e promé buèlta, tabata notabel ku e damsita ta nase pa loke el a hasi riba esenario, loke diferente persona a komentá. No pa bisa ku e otronan tabata ménos kuné. Tur ku a presentá, tantu di Reina i Prens ku Pancho a duna un bon presentashon. Ku tur trankilidat i konfiansa den su mes el a sali riba esenario i hasi loke el a bin pa hasi. Momentu ku tabata saka ganadónan di e anochi, por a skucha ku tabata menshoná ku Arlene Statia a gana i bistié e korona. Manera nan ta bisa, e ta Nasé pa e forma kon el a presentá firme riba esenario loke el a praktiká. Semper hende por faya den presentashon, loke e anochi tabata notabel serka diferente partisipante. Den kaso di Arlene no señalá un momentu di fayo. Simplemente el a sobresalí riba otronan, sigur pa e edat di 9 aña ku e tin.


text:
ORANJESTAD – Diahuebs merdia IMSAN a celebra cu e di 500 pashent a keda trata exitosamente cu radiotherapia. Pa esaki a tene e ceremonia di ‘ring e bel’ door di e pashent en cuestion. Na e occasion aki, minister di Salubridad Publico Sr. Dangui Oduber a bay ImSan pa yuda conmemora e hecho aki. Tabata riba dia 2 di april di aña 2020 cu e departamento di radiotherapia a trata nan prome pashent y na 11 di november di aña 2020 e di 100 pashent. Un proyecto e cu Gobierno a kere aden, a pone fondonan disponibel cu awor ta dunando su fruto.
MASTERPLAN
Segun informacion di gobierno, henter e masterplan di expansion di ImSan a cuminsa oficialmente na april di aña 2018 y tabata un inversion grandi di 60 miyon florin. Den e masterplan a percura pa bin cu un departamento di radiologia cu su CT-Scan y un departamento di policlinica di wowo caminda ta haci operacion di retina. A construi salanan di operacion cu mashinnan avansa, cu ImSan su mesun anestesista pa asina haci operacionnan ey mes. Tambe a bin cu un departamento pa sterilisacion di ekiponan medico y converti ImSan den un hospital di estadianan corto cu 22 camber. A bin cu un “Spoed Eisende Hulp” cu cambernan pa ricibi ambos adulto como mucha y claro sin laga afor e departamento di Radiotherapia.
Esaki a nifica cu pashentnan residencia aki na Aruba no mester bai mas den exterior pa esaki. Esaki ta significa cu e pashentnan lo keda den su seno familiar. Na mes momento esaki lo reduci e costonan di AZV pa cu pashentnan cu ta wordo manda den exterior pa tratamento di radiologia. Tambe a percura pa pone 1 miyon florin di AZV disponibel pa percura pa e cambernan den ImSan bai den uzo pa pashentnan por pasa anochi na e hospital.
E minister encarga a felicita e director encarga, Dr.Joel Rajnherc y full team di ImSan Aruba y partners Di Miami Cancer Institute y Baptist Health. Awe ImSan a marca historia un biaha mas y ta considera e “milestone” aki como uno historico pa cuido medico y cu nos tur na Aruba mester ta orguyoso di dje.
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).
PALM BEACH - Un 30 minuut di awacero na Palm Beach diaranson mainta a laga un parti inunda cu e nivel di awa a yena casi na dak di un auto purbando di pasa. Na tur e awa a cay pa 45 minuut straight, y despues di 30 minuut mas of menos cu e tabata cay, e situacion a bira asina. Potret ta cortesia di Arnalda Lampe.


text:
Diabierna dia 14 di juli partido AVP ta organisa un evento di taya na GREEN SQUARE. Candidatonan di e partido berde ta bay ta presente riba e anochi excepcional aki. Partido AVP ta wanta tur hende den gara di e sopresa grandi di e anochi aki cu anuncio di e candidato pa hubentud. Lider di AVP lo dirigi palabra na e publico manera e so por.
E anochi ta start for di bahada di solo pa 7’or di anochi y ta caba despues di mey anochi.
Musica ta den man di entre otro dj nan Nutzbeatz, Sticky Soundz, Edson Junior cu Audio Rush. Tambe e banda Perfect Sound lo laga e lugar tembla cu su musica cayente, Rincon Boys y Tsunami ta subi escenario y cu nan musica los e pianan. E anochi ta cera cu e tremendo banda Le Groove cu ta toca te ora e evento caba.
E auto nobis nobis ta haya su doño e anochi aki. Wak pa bo tey pa tuma e yabi ora bo nomber wordo anuncia como ganador.
Cushina y bar tey na bo disposicion. No laga otro bisa bo con bon e anochi tabata, bin pa bo mes experiencia esaki. Partido AVP ta e partido inovativo y lo no defrauda ningun hende riba Green Square dia 14 di juli 2017. Tur ingrediente tey pa haci e anochi uno formidabel y inolvidabel!


text:
Oranjestad-E porcentahe di hobennan na Aruba cu ta caba havo/vwo ta leu bou di e nivel internacional di paisnan cu un enseñansa mas democratico. Mucho hopi di nos hobennan ta studia, traha y biba bou di e nivel di nan capacidad real, pa motibo cu nos enseñansa no ta duna nan e oportunidad: e ta selectivo y discriminatorio. Esaki ta opinion profesional di Rene Herde’. Su profesion ta educador y planificador di cambio den enseñansa. Pa hopi aña caba e ta convenci cu nos enseñansa por y mester sirbi nos alumno y studiantenan miho. Rene Herde’: “Den nos enseñansa e alunmo y studiante ta wordo laga su so pa siña, pa compronde materianan nobo y dificil, pa domina materianan importante pa nan carera. Nos enseñansa tin un inflexibilidad enorme den e forma di siña y splica. Si un alumno no siña domina un materia ta su culpa. No di e scol. Pero e scol mes no ta haci suficiente pa sigura e dominio y miho siñamento. Nos enseñansa no ta duna suficiente guia y sosten structural na alumno y hobennan. E cantidad y calidad di guia y sosten directo na alumnonan ta un di e factornan mas importante cu scolnan por haci pa yuda nan studiantenan y hisa e efectividad di nan enseñansa. Esaki ta djis un di e areanan cu ainda falta hopi cambio. No door di djis pone mas asistente of maestro, pero door di siña e maestronan di organisa nan lesnan diferente, cu diferente forma di splica un topico y mas asistencia pa esnan cu mester didje. Ta e tipo di cambionan aki lo duna mas efectividad na nos enseñansa. “
CAMBIO BERDADERO
Sinembargo Rene Herde ta wak cu mas tin cu cambia den enseñansa pa tur nos muchanan y studiantenan por studia y usa nan capacidad real. E cambio berdadero segun Rene Herde’ mester bin cu un cambio den e forma di pensa con un hoben ta studia, con nos ta organisa les y scol, con nos ta stimula y yuda hobennan enbez di selecta, laga nan pa nan so wak con nan ta yega na siña. Esakinan ta limita e desaroyo di nan capacidad real y ta corta nan carera na scol, nan carera profesional y e oportunidad pa yega mas leu cu por den bida. E caracter selectivo di nos enseñansa ta un di e inhusticianan mas grandi cu nos mester combati. Pesey ta tristo pa tende cu e partido social democrata di MEP ta sostene e sistema bieuw cu ta selecta, exclui y corta caminda di nos hobennan den enseñansa.
SOSTEN STRUCTURAL
Minister di enseñansa a laga sa di kier finansia programanan di training extra pa yuda e hobennan cu tin mester di esey. E aña aki no tin e programa di “summer school” cu ta un forma chikito y temporal pa yuda. E motibo ta cu e scol no por a organisa esaki. E efecto positivo di e programa di “summer school” combina cu mas atencion di maestronan ta, cu e aña di scol cu a caba, mas cu 72% di alumnonan cu a drenta havo for di mavo a pasa nan aña cu exito mes ora. Prome cu a introduci e “summer school” ta 50% so tabata pasa e prome aña mes ora. Mas guia, mas sosten y miho splicacion riba un base structural como parti di e organisacion di scol, ta yudada mehora siñamento y efectividad di nos enseñansa. E ta yuda duna cada mucha e oportunidad pa un miho carera na scol, un estudio profesional y un miho calidad si bida den futuro. Ta pesey tin enseñansa!


text:
KRALENDIJK – Aktitut di diputado Elvis Tjin Asjoe mester di un desaprobashon fuerte di parti di nos Konseho Insular segun Konsehal Independiente Daisy Coffie di Frakshon Coffie.
Pero no e so, gezaghèber ku tin e tarea di kuidadó di bon gobernashon tampoko ta sali liber. E kartanan di tantu Kolegio di supervishon finansiero komo di e sekretario di estado ta indiká ku na vários okashon a hala gezaghèber su atenshon ku gobièrnu ta fayando ku e prosedura pa traha presupuesto, entregá esaki na tempu na Konseho Insular i publiká esaki pa asina Konseho Insular por hasi su trabou debidamente. Tambe den Presidio lidernan di frakshon a ekspresá nan prekupashon pa e retraso di Presupuesto 2021 na presidente di Presidio – Gezaghèber – ku alabes ta presidente di Kolegio Ehekutivo. Pa kolmo ora entregá mes no ta entregá esaki kompleto i ta falta yen di dokumento ku tambe ta stroba e proseso. Gezaghèber den esaki tambe a neglishá su tarea di supervishon.
Ta bon pa komunidat tin informashon tokante kiko a pasa den e kaso aki. Lei ta preskribí ku Kolegio Ehekutivo mester entregá e presupuesto di e aña siguiente, den e kaso aki pa e aña 2021 pa mas tardá 1 di sèptèmber 2020 na Konseho Insular. Esaki no a tuma lugá i ta te na 27 di òktober, esta 57 dia (8 siman) mas lat nan a entregá e presupuesto. E mesun lei ta stipulá ku Konseho Insular no por trata e presupuesto ku no ta despues ku durante 14 dia ku e presupuesto ta disponibel públikamente pa siudadanonan i/o institutonan ku tin di haber ku e presupuesto por trese nan remarke. Esaki ta nifiká ku ta te dia 11 di novèmber Konseho Insular por a kuminsá ku tratamentu di e presupuesto. Pa kolmo pa e dia ei riba petishon di gezaghèber a posponé e tratamentu pa trata e rapòrt di integridat di Bonaire Holding Maatschappij. Esaki a keda tratá 12 di novèmber i pa kolmo no a terminá ni yega na konklushon tampoko. Dia 18 di novèmber esta tres dia despues di e fecha ku lei ta stipulá ku mester entregá e presupuesto stipulá pa Konseho Insular Kolegio di supervishon finansiero ta manda e karta den kua nan ta konkluí ku a violá e leinan i ku nan mes, esta Kolegio di supervishon finansiero ta bai traha e presupuesto di 2021 sakando e derecho i outoridat aki for di man di Konseho Insular. E petishon di gezaghèber na sr. Knops pa entregá e presupuesto mas lat ta keda rechasá rotundamente ku un reakshon fuerte ku no ta tolerá mas e fayo i negligensia di kumpli di parti di Kolegio Ehekutivo i en partikular e diputado di finansa. Un desaprobashon total pues di parti di Den Haag.
Pa nos na Boneiru ta un bòftá den kara di representantenan di pueblo, pues ta un bòftá den kara di pueblo boneriano, ku no por keda sin konsekuensia pa e diputado en kestion. Konseho Insular den su totalidat lo mester tuma un posishon, sino e konklushon ta hustifiká ku Konseho Insular ta sostené mal gobernashon i ta kómplise den esaki!


text:
BARBADOS — E selekshon maskulino junior di Korsou ayera merdia atrobe a registra un viktoria di 3-0, e biaha aki tabata e seksteto di Isla Virgenes ku mester a soporta un Korsou hopi agresivo den atake. Valeriano, Kleinmoedig I Eisden respalda pa nan kompañeronan di ekipo no a laga ningun duda ku nan a bai Barbados ku intenshon serio. E selekshon di Korsou ta gana e partido ku e setnan konvinsente di 25-18,25-16,25-16
Nos selekshon su proksimo partido ta djawebs dia 10 di December kontra Guadalup pa 14:00 pm, dado kaso nan gana ta nifika ku nan ta pasa pa e buelta di semifinal djasabra 12 di december.
USVI ta logra derota nos selekshon femenino 3-1
Nos selekshon femenino ayera si a kai frente e ekipo di Islas Virgenes.ku skor di 3-1. (19-25,18-25,25-22.18-25)
Nos ekipo apesar di e derota a hunga bon volibol, ku bon blokeo pero desafortunadamente nos defensa na e momentonan klave no por a bin kla ku e atake di USVI.
Nos selekshon tin awor un derota kontra un viktoria I awe merdia nan lo mester enfrenta Guadalup . Un viktoria pa nos muchanan kombina ku un derota pa USVI kontra Martinique ta pone ku nos lo por klasifika prome den nos pul.Pero tur esakinan ta depende di e partidonan di awe.


text:
WILLEMSTAD — Djarason último, 14 sèptèmber 2016, Federashon Deporte i Olímpiko Kòrsou (FDOK) a organisá den sala di reunion di FDOK, un enkuentro deportivo riba maneho di deporte 2017 – 2020 pa Kòrsou.
Propósito di e enkuentro tabata, pa presentá na tur asistente na e reunion, resúmen di e kongreso 3F (Finansa, Formashon i Fasilidat) ku FDOK a tene ku su miembronan na luna di mei 2016. Resúmen di e kongreso 3F ta duna un bista di kiko ta biba i e preokupashonnan den mundu di deporte na Kòrsou.
Tambe tabata intenshon pa mira kon leu Gobièrnu por hunga un ròl den yudansa pa aliviá e preokupashonnan aki den e periodo di gobernashon binidero. FDOK ta opiná ku mester tin un kolaborashon entre FDOK i Gobièrnu di Kòrsou pa por logra metanan i resultadonan positivo riba tereno di deporte. FDOK ta konsiderá Gobièrnu di Kòrsou un di e partnernan mas importante pa traha na bienestar di nos deporte.
Den kuadro di esaki, FDOK a tuma e inisiativa pa invitá representantenan di tur partido polítiko ku ta partisipá den elekshon di 30 sèptèmber próksimo. Durante e reunion a hasi akto di presensia representantenan di partidonan: PAS, PRO KORSOU, MFK, PAR, PAIS, MOVEMENTU PROGRESIVO, i, UN KÒRSOU HUSTU.
Presidente di FDOK Sr. R. Francisca a habri e enkuentro i a dirigí palabra na tur presente. Despues di introdukshon, Sekretario General di FDOK. Sr. R. Persaud a tuma palabra i presentá un historia amplio i dokumentashon di e hopi rapòrtnan di investigashon trahá riba deporte den e periodo di 1974 te ku 1991. Seguidamente a presentá na tur presente resúmen di e kongreso 3F. Na final di e presentashon, Presidente Sr. Francisca a duna representante di partidonan polítiko presente oportunidat pa duna nan opinion i komentario riba e presentashon i pa ekspresá kada partido su vishon riba importansia i maneho di deporte na Kòrsou. Basá riba kada komentario di esnan presente por a konkluí ku nan vishon di e maneho di deporte 2017-2020 ta kuadra ku esun di FDOK. Sr. Francisca a hasi un apelashon na kada representante di e partidonan, ku si akaso nan partido logra drenta Gobièrnu, pa nan invitá FDOK pa por forma parti den e trahamentu di e akuerdo di gobernashon riba deporte pa e próksimo 4 añanan. Tur presente a bai di akuerdo ku nan partido lo kumpli ku e petishon aki.
FDOK ku plaser i satisfakshon por wak bèk riba un enkuentro informativo i fruktífero. FDOK ta gradisí tur representante di tur partido ku a partisipá na e enkuentro aki, i sinseramente ta spera di por traha huntu ku gobièrnu binidero riba e akuerdo di gobernashon pa loke ta trata tereno di deporte. Asina FDOK huntu ku Gobièrnu por logra traha riba un maneho efektivo pa deporte pa e próksimo 4 añanan 2017 te ku 2020, ku resultadonan positivo i duradero ku lo engrandesé deporte na Kòrsou.


text:
WILLEMSTAD – Ya dos finalista pa e bataya pa e titulo di kampion di MCB RBI 2015 ta konosí, Sta. Rosa Indians den Junior i Trai Seru Dodgers den Senior. Djamars lo hunga e semifinal di Junior entre Marchena Reds i Van Engelen Giants i e ganador lo pasa pa e gran final di mihó di tres kuminsando djabièrnè awor na Tio Daou Ballpark. Pa divishon Senior e wega semifinal lo ta entre Sta. Maria Pirates i Sta. Rosa Indians.
Fin di siman tras di lomba tabatin fiesta di beisbòl ora ku e All Star Game di divishon Senior a tuma lugá komo antesala di e Ballpark Night ku un viktoria di 8-0 pa e ekipo dirigí pa Siki Thode. Stanley “Buchito” Rimon no tabatin e fórmula pa pone ni hit ni kareda riba markadó.
Djasabra tabatin e promé weganan di playoff i den divishon Senior na Vi Jansen, den Senior Orioles di Brievengat 4-1 riba Yankees di Montaña Ariba. Marchena Reds a derota Buenavista Nationals 5-2. Sta. Rosa Indians a pèrdè su promé wega na mal ora i Trai Seru Dodgers ta pasa dirèkt pa final ganando 5-4 despues di tabata pèrdí. Sta. Maria Pirates a gana Kwartier Athletics 8-3.
Den divishon Junior, Montaña Abou Rangers a gana Trai Seru Dodgers 10-2.
Sta. Rosa Indians ta bin di atras i sigurá un puesto mínimo komo sub-kampion ganando di Van Engelen Giants 6-3. Marchena Reds a sorprendé Sta. Maria Pirates 3-1. Brievengat Orioles a gana Jandoret Braves 16-1.
Ku e resultadonan aki a pone e siguiente weganan den kuart djadumingu na Tio Daou. Den Senior Sta.Rosa Indians a pasa pa semi-final djarason 6or derotando Marchena Reds 12-4. Sta. Maria Pirates a pasa pa semi-final ganando 3-1 di Brievengat Orioles.
Den Junior, Van Engelen Giants a gana di Brievengat Orioles 5-3 i pasa pa semi-final djamars 8 di desèmber 6 or na Tio Daou. Marchena Reds ta dal Montaña Abou Rangers 8-4.
Djamars 8 di desèmber 18:00 pm na Tio Daou den Junior Semifinal:
Marchena Reds vs. Van Engelen Giants
Djarason 9 di desèmber 18:00 pm na Tio Daou den Senior Semifinal:
Sta. Maria Pirates vs. Sta. Rosa Indians
Ganadornan ta pasa pa final (Best of three):
Djabièrnè 11 di desèmber Tio Daou:
17:30 pm Senior: Ganador semifinal vs. Trai Seru Dodgers
20:00 pm Junior: Ganador semifinal vs. Sta. Rosa Indians
Djasabra 12 di desèmber Tio Daou:
9:00 am Senior: Trai Seru Dodgers vs. Ganador semifinal
11:30 am Junior: Sta. Rosa Indians vs. Ganador semifinal
14:00 pm: Senior: Ganador Semifinal vs. Trai Seru Dodgers (si ta nesesario)
16:30 pm Junior: Ganador semifinal vs. Sta. Rosa Indians (si ta nesesario)
Por último klousura i entrega di premio lo ta djadumingu 13 di desèmber. Premionan lo ta pa ekiponan kampion i sub-kambion i di 3er luga di divishon Junior i Senior. Tambe lo tin premio pa kampion bate i kampion picher di ámbos divishon. E klousura di MCB RBI Curacao 2015 lo ta na Hofi Barbolina. Entrega di premio lo ta di 3or pa 5or pero portanan di hòfi lo ta habri for di 12or di mèrdia pa públiko pa un bbq pa rekoudá fondo pa Fundashon Pa Nan. Lo tin stul ku mesa, dominó, un bar bon surti i e komishon organisadó lo tei pa skucha remarkenan, sugerensia i tambe krítika konstruktivo pa mehorá e kampionato aun mas pa 2016. Pa esun ku no kier kushina nan por bestèl nan karchi BBQ na 5299362.


text:
WILLEMSTAD — Pa di sinku aña siguí representantenan di Ofisina di Komishonado di Major League Baseball (MLB) lo ta na Kòrsou pa tene registrashon di nos prospektonan ku lo por firma pa entrante 2 di yüli 2016 òf di esnan ku no a registrá den pasado ku ta eligibel pa firma. Esaki lo tuma lugá dianan 16 i 17 di mart próksimo na Renaissance Hotel di 4’or di atardi pa 9:30’or di anochi.
Manera tabata e kaso añanan anterior, tur hungadó estranhero, esnan di Kòrsou inkluí, mester registrá serka “Office of the Commissioner of Baseball” promé ku nan por bini na remarke pa un kontrato pa e periodo di firma 2016-17 ku kualke organisashon di Liga Grandi. Hungadónan ku ta residente di Kòrsou mester yena e formulario ku ta keda pone disponibel pa MLB, pa kuminsá e proseso di inskripshon. Pa fasilitá esaki, Ofisina di Komishonado di MLB lo manda algun representante Kòrsou pa guia e proseso aki.
Hungad?nan ku a nase riba e fecha 1 di Sèptèmber 1995 ?f despues méster ta registrá pa 5’or p.m ora standart di ?st dia 15 di mei 2016. Kualke hungadó ku ninga òf di otro manera faya di registrá den e término aki lo no ta eligibel pa firma ku ningun afiliado di e 30 klupnan di Liga Grandi durante di e periodo pa firma 2016-17. Hungadónan nasé promé ku 1 di sèptèmber 1995 no ta kai bou di e eksigensia di registrashon.
Firmando e formulario aki e hungadó, su mayornan i/òf su tutor (nan) legal (wettelijke voogd(en)) ta duna nan pèrmit eksplísito pa prosesamentu di e datonan pidi den e dokumento aki, den kuadro di e prosedura di registramentu bou di kua pero no limitá na esaki so, hinkamentu di e informashon den e sistema di informashon elektróniko (eBis) di organisashon MLB. Na momentu ku bai registrá sea dia 16 òf dia 17 mart na Renaissance mayornan mester ta presente huntu ku e hóben prospekto. Mester trese un dokumento ofisial manera sea pasport, akto di nasementu òf id. Si e hóben no tin 18 aña e mester presentá ku ámbos mayor òf bin ku e dokumentonan firma. Si a kaso un di e mayornan a fayesé ta nesesario pa trese e akto di fayesimentu. Den kaso ku ta un mayor so ta ‘voogd’, mester trese e dokumentonan legal.
E ofisina di Komishonado di MLB i tur e 30 klupnan den Liga Grandi, entre nan klupnan di liga menor ku ta liga na nan, por basa nan mes riba e datonan kompilá den e dokumento aki i riba e akta di nasementu òf sédula/identifikashon di e hungadó na momentu di inskripshon di, negoshamentu ku i kontratamentu di e hungadó aki. E hóben pelotero ku ta registrá mester tuma nota ku e formulario aki ta aplikabel pa e periodo pa firma di 2016-17. Pa kualke pregunta relashoná ku akseso òf uso di informashon di e hungadó serka MLB òf relashoná ku e proseso di Registrashon, por fabor manda un e-mail pa registration@mlb.com.
No ta deskartá e posibilidat ku e aña aki por kibra e rekòrt di kantidat di prospekto ku ta bai firma ku organisashonnan di Liga Grandi. Tin sigur 6 prospekto ku ta halando hopi atenshon kaba. Tryout di organisashonnan di liga Grandi ya ta un kos komun aki i último dos aña, MLB ta trese skoutnan internashonal pa ta presente na e showcase di fin di aña. Den desèmber 2015 tabatin rekòrt di asistensha di skout internashonal na Kòrsou. Den e periodo di 2014-2015 un total di ocho hóben pelotero a firma ku vários organisashon di Liga Grandi. Den 2015-2015 e kantidat a kai un poko na 6.


text:
KRALENDIJK – Durante enkuentro ku prensa resientemente a menshoná ku laboratorio BonLab tambe ta hasi sierto tèst relashoná ku ‘corona’ vírùs. Esaki ta loke doktor Marian Luinstra – Passchier, di salubridat públiko a bisa. Luinstra – Passchier a bisa te ku algun luna pasá, tabata manda tur tèst pa ADC na Kòrsou pa análisis, sinembargo awor ta manda nan pa BonLab pa kasonan eksepshonal. Pues na Boneiru ta hasi uso di BonLab, pa hasi sierto tèst partikular di ‘corona’ virus.
Ta un palabrashon ku tin awor ku BonLab pa nan hasi sierto análisis. Luinstra – Passchier a splika ku esaki a tuma tempu pa a yega na e desishon. Momentu a inisiá ku e parti di tèst pa medio di ‘drive true’, esaki a tuma un temporada, pa a organisá un ke otro. Mester a atendé kua tèst por bai BonLab, i esun ku mester bai pa ADC. No ta tur tèst ta bai BonLab. Esaki debí ku aya nan no por hasi mas ku 60 tèst, debí na nan kapasidat. Pe e motibu aki ta motibu pa sigui hasi uso di análisis na ADC aya na Kòrsou, Luinstra – Passchier a bisa durante enkuentro ku prensa.


text:
Shout out na Coleganan Noel y Andrew
Tremendo cobertura di e Weganan Centro Americano y Del Caribe
Shout out na coleganan Noel Werleman y Andrew Vrolijk pa e cobertura unico di e Weganan Centro Americano y del Caribe Barranquilla 2018.
Desde 2004, COA ta biaha hunto cu colaboradornan deportivo pa asina trece e ultimo informacion cu imagen di nos atletanan di Aruba na e diferente eventonan deportivo bishita. E biaha aki coleganan Noel Werleman y Andrew Vrolijk tabata esnan encarga pa trece informacion al instante y rapido pa asina Aruba completo por a sigui e prestacion di nos atletanan den e Weganan Centro Americano y del Caribe na Barranquilla. E trabou uno sigur inmenso cu ta trece cune hopi ora ta labora, mirando e distancia cu e biaha aki no tabata uno serca. Pues mester a traha lihe y bon na e diferente acomodacionnan deportuvo mes y mesora transmiti esaki via social media pa henter nos comunidad por disfruta y manda nan felicitacion nan. E weganan pa Aruba a tuma lugar na Barranquilla mes y e bowling na ciudad di Cali.
Mirando e trabounan di dos siman desplega, mester felicita Noel Werleman y Andrew Vrolijk cu trabou magnifico cu entrevista y informacion, sin lubida imagennan unico cu lo keda recorda pa hopi. Hopi potret y video a sera tuma y graba pa Aruba completo por a disfruta di dje.
Un pabien grandi na ambos colega pa e tremendo trabou. Esaki ta medaya di 🏅pa boso. Pabien guys❤💪


text:
E business event anual di Deloitte tabatin e aña aki su toke special, unda durante su discurso e partner, Michael-Leo van Romondt, a informa cu desde prome di juni, Deloitte Dutch Caribbean a integra completamente cu Deloitte Netherlands. Esey kiermen cu Deloitte lo keda den e mercado di Caribe Hulandes y claro na Aruba, cu ta sigui ofrece nan servicionan. Actualmente nos ta bibando den un tempo hopi desafiante y e proceso cu Deloitte a pasa aden a tuma aproximadamente dos aña.
Mundialmente nos por mira hopi desaroyo pasando rond di nos, y tin cu ta sigui locual cu ya nan conoce, sin embargo nan a scoge un caminda diferente. Nan a bay pa un grupo mas grandi, pa sigura cu por sigui entrega y ofrece tur e servicionan cu Deloitte conoce y mantene disponibel pa Caribe Hulandes. E mas importante ta pa brinda e oportunidadnan pa e hendenan local y den henter Caribe Hulandes, pa persigui nan carera y pasa pa e siguiente nivel. Esaki ta algo cu nan ta buscando pa e isla di Aruba. Nos ta na un ‘crossroad’ na e momento aki cu nos economia y Deloitte a tuma e miho decision. Sea tuma e decision di permanece cu Deloitte of dicidi pa un di e otro opcionnan cu nos tur por tin den bida. Mescos nan ta kere cu ta aplica pa Aruba. E pregunta determinante si finalmente ta tuma e decision di bay e siguiente nivel, y nan a tuma e decision aki.
Despues di e discurso di Michael-Leo van Romondt, a continua e otro partner di Deloitte, Julian Lopez Ramirez, cu a elabora en corto riba e cambionan grandi despues di hopi inversion pa mehora e organisacion y e calidad di e servicionan. Cu e resultado cu no solamente Deloitte Netherlands sino tambe Deloitte North y Central Europe, a dicidi pa permanece cu Dutch Caribbean, specificamente Corsou y Aruba. Nan ta hopi contento cu e escogencia pa den e proximo añanan, inverti y crece e organisacion den Caribe Hulandes. Den cuadro di esaki nan tin un campaña special na e momentonan aki, cu ta dirigi na educacion ya cu nan ta sinti cu educacion y inclusion ta e parti mas importante di e desaroyo di un organisacion y di e país como tal. Señor Lopez Ramirez a finalisa gradiciendo y felicitando nan empleadonan na Caribe Hulandes, pasobra sin nan no por a haci e cambionan, y el a pidi un fuerte aplauso di tur esunnan presente. E anochi a sigui den un ambiente placentero den e hardin di House of Mosaic, cu entretenimento di Roxxa Nova y Mini N’Fusion unda tur e invitadonan a disfruta di otro evento exitoso di Deloitte Dutch Caribbean, pa di e manera aki gradici nan clientenan pa e confiansa deposita.


text:
Desde 2015 ta haci escogencia di un luna den aña, unda FOCUS ta enfoca riba e temanan relaciona cu salud, beyesa y bienestar. El a toca e luna aki di augustus pa highlight e temanan aki den e edicion, cu a bira di 24 revista cu ta wordo publica riba e plataforma innovativo di Focus Digital Magazine.
Den e contenido di interes general tin e topiconan cu e expertonan riba cada area ta comparti algun conseho valioso. E dietista y nutricionista, Charlene Leslie, ta mustra con pa calcula y evalua cuanto un persona lo mester di diferente grupo di alimento. Ademas di enfoca riba kico nos ta come ta importante pa evalua tambe cuanto y con nos ta come.
Dokter Orlando Rodríguez Anato, kende tin 31 aña eherciendo como ciruhano plastico na Venezuela, ta conta cua ta e cirugianan cu mas e ta haci actualmente. E ta comparti algun potret hopi impresionante di ‘antes y despues’ di algun cirugia, cual por mira cu e cambionan ta natural, bunita y extraordinario.
Hopi hende di otro pais ta bini cerca Dokter Mila Ponson na Brasil pa haci ‘transplante capilar’, cu ta e tratamento mas innovador di actualidad. Dokter Ponson ta aclarea tambe di e mitonan tocante e tratamentonan estetico. Focus Digital Magazine ta accesibel via Apple iStore, Android Google Play Store y www.focus.aw (Menu Tab FOCUS DIGITAL)


text:
Manera informa dor di Aruba Airport Authority N.V. (AAA), e compania cu ta maneha y opera Aeropuerto Internacioal Reina Beatrix (AUA Airport), desde 1 di December 2021, tur pasahero biahando pa Merca lo wordo duna acceso na e terminal di check-in basa riba gruponan mara na cierto codigonan di color como parti di “Passenger Flow Control”.
Adaptacionnan a wordo haci pa agilisa e proceso y pa indica na un mihor manera e 3 ora di anticipacion cu mester tene cuenta cune basa riba e orario cu un persona su buelo ta sali pa por wordo permiti pa check-in na airport. E orario pa check-in pa e grupo cu color GEEL awor a wordo adapta pa check-in entre 08:00 – 12:00 hrs (8AM – 12 merdia). E orario pa check-in pa e grupo den e color BLAUW tambe a wordo adapta y awor e grupo ey lo wordo ermiti pa check-in entre 12;00 y 14:00 hrs (12:00 merdia y 2 PM). E color ORANJE su check-in periodo a wordo cambia di entre 14:00 hrs – 16:00 hrs (2PM – 4 PM).
E concepto di Passenger Flow Control ta ensera cu pasaheronan lo wordo permiti pa drenta e check-in terminal basa riba gruponan separa cu nan codigo di color (Geel, Blauw y Oranje) cu a wordo determina a base di e orario di salida di e buelonan. Pasaheronan lo hanja un tempo pre- determina pa drenta e check-in terminal manera indica den e table aki bou.
E tempo pre-determina aki lo wordo determina pa bishitantenan basa riba e informashon cu nan indica den e ED (Electronic Disembarkation) Card na yegada. Aki e orario di buelo di salida lo mester wordo indica. Residentenan biahando for di Aruba pa Merca lo mester wak e orario di e salida di nan buelo pa determina ki ora nan lo ta permiti pa cuminsa e proceso di check-in (no mas prome cu 3 ora prome cu e buelo sali).
AUA Airport lo tin embahadornan trahando na e terminal di check-in Mericano pa activamente controla e tempo pre-determina pa check in pa cada pasahero. Pasaheronan cu yega mucho trempan lo mester warda pafo pa por drenta ora nan orario yega.


text:
Diaranson atardi SKOA a tene un reunion cu tur nan trahadonan di limpieza ‘werkster’ di scolnan, pa duna informacion ariba e situacion cu SKOA ta enfrentando pa locual ta trata e fondonan cu mester pa por paga e werksternan.
Desde januari 2020 SKOA ta bezig cu e caso aki, caminda directora di SKOA, señora Anuesca Baly ta informa cu placa no ta yega pa paga e werksternan di SKOA. “For di 2020 te cu aworaki, un aña y mey literalmente, nos ta bezig cu e caso akinan. Y pa saca e werksternan for di incertidumbre nos a organisa awe un atardi pa duna tur e informacion cu nos tin pa cu nan”, señora Baly a bisa. “Nos a sinta cu tur e gremionan, nos a sinta cu belastingkantoor, nos a sinta cu Minister President, nos a sinta cu minister di Finanzas, nos a sinta cu minister Lampe tambe, nos a sinta cu mediador y aworaki tin un propuesta riba mesa. E propuesta eynan nos no a haya un contesta ariba dje, pero manera tur hende sa nos tin cu tuma medidanan, nos tin cu tuma accion pa wak nos wak e ora ey con nos ta sigui, pasobra nos no por sigui asina”.
SKOA ta ricibi for di Aruba 970 mil florin cu mester cubri pago di casi 90 werkster y e suma aki no ta yega pa paga e werksternan ni sikiera minimumloon pa luna, locual señora Baly ta bisa no ta husto. “Nos tin casi 90 werkster aworaki, nos tin 46 scol, y si nos haci un calculacion di 970 mil dividi na tur e werksternan pa luna, cuanto esey lo sali? Nos sa cu nan no lo bay yega ni na e salario minimo pa luna, y nan merece di haya un salario mesun cos cu e otro werksternan di e otro instancianan di gobierno”, e la bisa.
Señora Baly ta sigura cu si e decision ariba e propuesta riba mesa di parti di mediador no wordo acepta pa minister di enseñansa, SKOA lo mester tuma un decision drastico pa siguiente aña escolar. “Si e decision no ta faborece e werksternan, anto e ora ey nos lo tin cu tuma un decision pa locual ta nos werksternan den SKOA inmediatamente. Y e ora ey pa aña escolar nobo, sea scolnan ta keda cera of lo mester bay corta, pasobra bo ta haya e tanto placa como subsidio, anto e placa ey lo mester bay yega. Esey ta un manera, of lo mester subi schoolgeld pa tur mucha. Y esey nos a trece dilanti awe y nos tur ta di acuerdo cu esey no ta un posibilidad cu ta den nos vision aworaki”, señora Baly a bisa. “Si nos bay cont’e pa mantene cada un di e werksternan, mi a haci e conteo un par di siman atras, e ta sali aproximadamente pa aña pa cada alumno cu ta bay un scol di SKOA – pa keda cu e werksternan pa nan haya nan salario manera debe ser – e ta bira casi 600 florin pa cada alumno”.
Desde januari di e aña aki SKOA conhuntamente cu e mediador, SEPPA, departamento di Labor y un representante di minister di Enseñansa ta den discusion pa por yega na un punto caminda tur persona envolvi por sali exitoso di e situacion actual. Señora Baly ta spera cu e decision tuma por ta uno concreto, despues cu e mediador a entrega e propuesta na Conseho di Minister, cu no lo bay stroba enseñansa. “Esey ta nos meta, nos no kier stroba enseñansa di Aruba pasobra enseñansa ta e pilar y un scol mester ta algo normal”, e la bisa.


text:
Kico ta nifica, tene man di Dios, esey ta nifica duna Dios tur autoridad riba nos bida, den cual nos ta declara cu Cristo Hesus ta Rey y Señor di nos bida.
Dicon nos tin di hacie? Pasobra nos ta bibando den tempo dificil, tempo trabahoso, un tempo caminda hopi cos ta parce bon, pero nan ta completamente contra boluntad y principionan di Dios, caminda hende a bira stimado di nan mes, y ta haci compromiso cu mundo.
Nos confiansa mester aumenta tur dia mas y mas den Dios, pasobra solamente Dios merece nos confiansa, pasobra Dios ta balora tur su yiunan, Dios tin nos den su planti man. Dios ta stima nos cu un amor eterno.
Nos mester tene man di Dios, pa E por guia nos bida , y nos famia, tin hopi guiado falso ta bay rond, buscando fama, papiando di nan mes , pero nan ta nenga Su poder.(2Timoteo 3:5).
Señor su man ta poderoso.
Señor su man ta victorioso.
Señor su man ta haci milager.
Señor su man ta kibra tur cadena di maldad.
Señor su man ta trece libertad .
Den e man di Señor tin salbacion, redencion y liberacion.
Den e man di Señor tin pordon, goso , y paz.
2 Timoteo2:19 ta bisa: Sinembargo e fundeshi firme di Dios ta para, seya cu e inscripcion aki:
Senor conoce esnan cu ta di dj’E ,y laga tur esnan cu ta menciona e nomber di Señor abstene di maldad.
Pesey ta hopi importante , pa nos tene na e man di Dios, pasobra ta for di dj’E solamente sabiduria y integridad ta bini, no tin bienestar si nos bida no ta completamente entrega na Dios, y nos ta den Su man , pa asina e por guia nos bida.
Man di Dios ta nifica poder di Dios.
Cristo Hesus ta sinta den cielo na man drechi di e Tata, man drechi ta nifica man di autoridad, man di confiansa, man di poder.
Ora nos ta tene na e man di Dios , nada ni ningun hende por saca nos por di su man (Romanonan 8:35-37)
Esnan cu pone tur cos den man di Dios lo mira man di Dios den tur cos.
No laga hende cu no ta kere den Dios, strobabo cu palabranan negativo, tene na Dios su man, y sigi confia den Dios.
Ora e man di Dios ta guiabo, scuridad no por haci bo nada, pasobra den bista di Dios scuridad y luz ta igual, Dios sa tur cos y Dios ta mira tur cos.
Hende no mester perde tempo den maldad, rabia, orguyo, vengansa,pasobra den ningun di e cosnan aki tin ganashi , solamente decepcion.
Tuma nota di e hende perfecto, y observa esun cu ta recto,pasobra e hende di pas lo tin descendiente.(Salmo 37:37)
Esun cu ta tene man di Señor ta tuma su refugio den Señor, esun cu ta busca rikesa di mundo, ta tene man cu e malbado, pesey dia tras dia nos ta mira con hende ta kibra otro, pasobra e man cu nan ta tene ta man di e malbado, cu solamente a bini pa horta, mata y destrui.
E cara di Senjor ta contra hacidonan di maldad, pa corta e recuerdo di nan kita for di riba tera.( Salmo 34:16)
Ken cu ta kere cu Hesus ta e Cristo ta naci di Dios,y ken cu ta stima e Tata ta stima e Yiu cu ta naci di dj’E. ( 1 Juan 5:1)


text:
Cu hopi danki na e 3 damanan aki pa a comparti nan alma, curason, speransa, fe y balentia cu nos. Dios bendiciona boso semper!
Cu hopi danki na e 3 damanan aki pa a comparti nan alma, curason, speransa, fe y balentia cu nos. Nan tabata nos modelonan precioso pa e poster di Viva La Donna Day 2009… Carina, Ingrid y Gina… Dios bendiciona boso semper!
…Mira bida di un otro forma…disfruta conciente di cada dia…di mi famia…di naturalesa…mi a siña pa biba ‘awe’… cada dia ta un dia…tin dia duro…pero esaki ta conta pa tur hende, cu of sin cancer …stima mi mes…stop di pone otro hende semper na prome luga…duna e cancer un luga den mi bida y sigi biba, mescos cu tur otro hende… Bisa mi mes cu Dios a cura mi caba y ‘Go for life’…pa gosa di bida…siña corda riba mi mes tambe… Si mi por a cambia algo, mi lo a biba cu menos stress, menos core core… enjoy life…hari hopi…busca hende positivo rond di mi…prome mi a pensa ‘morto’, awo mi sa cu despues di cancer ‘tin bida’…
Nos naturalesa ta brinda nos hopi forsa curativo. Hopi biaha nos no ta conciente di esaki. Esaki ta e rason pa trese un workshop cu e tema ‘Wellness cu puro naturalesa’ pa abo cu kier un experencia diferente!
Y na un prijs cu tur hende por paga!
Nos naturalesa ta brinda nos hopi forsa curativo. Hopi biaha nos no ta conciente di esaki. Esaki ta e rason pa trese un workshop cu e tema ‘Wellness cu puro naturalesa’ pa abo cu kier un experencia diferente!
E workshop ta un iniciativa di Comprondiendo Bida y Camacuri Residence cu ta bay introduci tambe un programa di wellness como parti di su servicionan. A scoge pa cuminsa oktober 1, den e luna di prevencion di cancer y brinda e workshop pa un prijs special di solamente 25 florin pa nos hendenan local.
Sinti bo mes bunita y sexy despues di cancer. www.comprondiendobida.com
E prome Pink Runway Aruba (oktober 2010) a nifica kibra cu hopi taboe rond di e malesa di cancer. E evento aki a mustra cu ya hopi hende muhe no ta mira cancer como e fin di nan ser femenino y bellesa. Nan a lusi riba pasarela y a capta curason di tur presente. E bon noticia ta cu e apojo masal rond di mundo a juda hopi hende muhe cu cancer haja nan balor propio bek, tambe na Aruba.
Sexualidad despues di cancer. Algun tip. www.comprondiendobida.com
Den hopi caso bida sexual di un hende muha ta para ful keto despues cu e haja sa cu e tin cancer. E experencia cu un malesa cu por nifica nos morto ta pone nos biba cu ansha. Na e momentonan aki majoria muhe tin mas tanto na sosten emocional, un caricia y sinti cu e hendenan rond di dje ta stim’e. Hopi bes e no ta pensa ainda con su pareja lo reaciona riba un posible kitamento di su pecho. E ta ocupa cu su proceso interno pa deal cu e malesa. Amputacion ta un proceso drastico y e por ta mes dificil pa e hende muhe, pero tambe pa su pareha. Hopi biaha nos no a sinja pa papia riba nos sentimentonan y esaki ta hasi e comunicacion mas dificil ainda. E punto mas critico ta kisas con pa cuminsa papia riba e tema.
Mary Jo Foundation ta conoci pa su trabou di sosten pa hendenan muhe cu cancer. Y Merveline Geerman ta conoci pa su trabou den estetica, Viva La Donna Day y su bon gusto. Den e trajectoria aki Merveline a topa cu e hendenan dinamico di Mary Jo Foundation y nan a dicidi di hasi un presentacion con pa mara lenso durante un charla organisa pa e fundacion.
E modelonan tabata Carina, Ingrid y Gloria. Nan tur 3 ta damanan cu ta hajando tratamento pa cancer. Nan ta damanan tambe cu ta hopi conciente cu despues di cancer, tin bida y cu ora bo ta percura pa bo mes, bo ta sinti bo mes mas bon. Tur esaki ta juda pa gosa di un miho calidad di bida y condicion di salud. Hunto cu nan tabata Genevie, jiu muhe di Merveline cu kier a mustra su solidaridad cu muchanan jong cu tambe por haja cancer y den e tratamento pa e malesa, tambe lo por perde nan cabey.
Pa e projecto aki Merveline a busca lenso y sjaal di Hulanda, pa asina por ofrece lo ultimo den moda Europeo. E damanan presente a keda hopi encanta cu e presentacion aki. E modelonan ta haja cu bo no mester sconde bo curpa y tin berguensa pasobra bo tin cancer. Bida ta sigi semper, tambe pa hendenan cu cancer. Nos tur tin reto y nos tur tin bida. Nan tin cancer, pero nan no ‘ta’ nan malesa. Nan ta muhenan jen di bida y esey e potretnan ta mustra.


text:
ZURICH – E kampionato Europeo di atletismo a ranka sali ayera i riba mesun dia tantu Liemarvin Bonevacia komo Churandy Martina a kompetí. Ku un tempu di 45.65 sekònde Liemarvin a sali na di dos lugá den su seri di 400m. Esaki tabata sufisiente pa pone Liemarvin den e semifinal awe mèrdia. Liemarvin su tempu tabata e di kuater mihó tempu ku e keda registrá ayera riba 400m.
Churandy Martina a kore e distansia di 100m ayera. Akinan, Churandy a logra yega na di dos lugá den su seri ku un tempu di 10.31 sekònde. Esaki tambe tabata sufisiente pa pone Churandy den e semifinal awe mèrdia. Pa Churandy su tempu tabata e di nuebe mihó tempu ku a keda registrá ayera riba 100m.
Ainda e federashon di atletismo Hulandes no a duna di konosé e kuater koredónan ku lo forma parti di nan ekiponan di relevo. Pero e ekipo di 4x100m ta konta ku seis atleta tentativo for di kua Churandy Martina i Hensley Paulina. Den e ekipo di relevo 4x400m tin sinku atleta for di kua Liemarvin Bonevacia, Terrence Agard i Obed Martis.
E kompetensianan di relevo lo tuma lugá djasabra i djadumingu próksimo.
Kareda di 400m Liemarvin Bonevacia
Kareda di 100m Churandy Martina
Entrevista ku Churandy Martina despues di a kore 100m


text: Esaki ta e segundo aña cu revista FOCUS conhuntamente cu PANTENE ta entrega un Reconocimento Special di Inspiracion. E acogida aña aki atrobe ta inmenso y nos ta sumamente impresiona cu tur e personanan cu a ser nomina. Mescos cu aña pasa nos a yega na e decision pa entrega dos RECONOCIMENTO FOCUS PANTENE INSPIRACION. Esunnan cu keda den e finalistanan lo ser ilustra durante 2019 den revista FOCUS cu un bunita photoshooting y entrevista. Nos ta gradici tur e personanan cu a haci nan nominacion y awor e huradonan tin e tarea difícil pa scoge e ganadornan. Te diahuebs dia 15 di november 6or di atardi tin e oportunidad pa nomina un hende muher cu a inspira bo den 2018. Exito na tur e Nominadonan pa e Reconocimento aki.